title: FS Duquesne (1925)

text: Alus lähti 25. tammikuuta 1940 Dakariin, jossa se oli aina huhtikuuhun osallistuen Saksan laivaston "Admiral Graf Speen" etsintään. Se siirtyi toukokuussa Aleksandriaan, jossa se määrättiin Force X:n 2. risteilijäviirikön lippulaivaksi. Osaston ainoa tehtävä oli 12.-13. kesäkuuta tehty purjehdus Adrianmerelle. Britannian aloittaessa Ranskan laivaston käyttökelvottomaksi tekemiseen tähtäävän operaatio Catapultin alus oli edelleen Aleksandriassa. Ranskan satamassa olleen laivasto-osaston komentaja amiraali René-Emile Godfroy suostui tuhoamisen välttämiseksi alustensa aseistariisumiseen ja miehistöjen internointiin. Osasto liittyi 24. kesäkuuta 1943 Vapaan Ranskan laivastoon, jonka jälkeen alus siirtyi Hyväntoivonniemen reittiä Dakariin.


title: FS Duquesne (1925)

text: Alus partioi Atlantilla käyttäen Dakaria tukikohtanaan aina huhtikuuhun 1944 saakka. Joulukuusta 1943 alkaen 1. viirikkö oli vastannut saarronmurtajien etsinnästä Atlantilta. Toukokuussa 1944 "Duquesne" saapui Clydeen ja sitä käytettiin reservinä operaatio Neptunen ajan. Operaatiosta vapauduttuaan alus liitettiin Ranskan merivoimien Lorraine ryhmään, joka oli muodostettiin joulukuussa 1944 tuhoamaan saksalaisten Atlantin rannikolle eristyksiin jääneitä pesäkkeitä.


title: FS Duquesne (1925)

text: "Duquesne" oli huollon tarpeessa ja se siirrettiin kesäkuussa 1945 Brestissä telakalle, mistä se palasi palvelukseen marraskuussa. Alus osallistui palvelukseen palattuaan joukkojen kuljetuksiin muun muassa Indokiinaan, jossa se osallistui kahteen operaatioon. Ensin tammikuusta marraskuuhun 1946 ja joulukuusta 1946 elokuuhun 1947 suojaten maihinnousuja sekä tulittaen rannikkopuolustusta. Elokuussa 1947 alus siirrettiin Toulonissa reserviin.


title: FS Duquesne (1925)

text: Alus siirrettiin Arzewiin Algeriaan maihinnousujoukkojen kelluvaksi kasarmiksi, missä tehtävässä se jatkoi palveluksesta poistoonsa saakka 1950. Alus romutettiin 1955.


title: FS Tourville (1926)

text: Tourville oli Ranskan laivaston 1920-luvun lopulla valmistunut Duquesne-luokan raskas risteilijä, joka palveli toisessa maailmansodassa.


title: FS Tourville (1926)

text: Alus tilattiin Lorientin laivastontelakalta. Sen köli laskettiin 4. huhtikuuta 1925 ja alus laskettiin vesille 24. elokuuta 1926. Alus otettiin palvelukseen 12. maaliskuuta 1929.


title: FS Tourville (1926)

text: "Tourville" lähti intensiivisen koulutusjakson päätyttyä 5. huhtikuuta 1929 yhdeksän kuukautta kestävälle maailmanympäryspurjehdukselle. Purjehdus aloitettiin Ranskasta Yhdysvaltoihin, josta jatkettiin Panamankanavan kautta Tyynelle valtamerelle. Alus matkasi Etelä-Amerikan rannikkoa Peruun ja Chileen, josta edelleen Australiaan ja Intian valtameren ylittäen Punaisellemerelle. Se jatkoi matkaansa Suezin kanavan kautta Välimerelle Gibraltarin kautta Atlantille ja alus palasi lopulta Brestiin. Alus siirrettiin 24. joulukuuta purjehduksen päätyttyä Lorientin telakalle, jossa sen tulenjohtojärjestelmä viimeisteltiin.


title: FS Tourville (1926)

text: Purjehduksen aikana alus oli liitetty vasta muodostettuun 1. kevyeenviirikköön () ja se liittyi laivueeseensa 1930. Viirikkö kuului osana Touloniin sijoitettua 1. laivuetta, kunnes 1932 Toulonissa perustettiin 1., 5. ja 7. keveistäviiriköistä 1. kevyt laivue.


title: FS Tourville (1926)

text: Alus oli 1933-1934 telakalla modernisoitavana, jolloin sen ilmatorjunta-aseistusta päivitettiin. Samalla se siirrettiin 3. kevyeenviirikköön. Huhtikuussa viirikkö nimettiin uudelleen 2. risteilijäviiriköksi (). Alukselta poistettiin samassa yhteydessä katapultti ja se siirrettiin koululaivaksi. Se evakuoi Espanjan sisällissodan aikana pakolaisia sekä valvoi Ranskan etuja alueella elokuusta 1936 toukokuuhun 1937. Alus siirrettiin tammikuussa 1939 Toulonissa telakalle, jossa sille palautettiin katapultti samoin kuin yksi Loire 130 kellukekone.


title: FS Tourville (1926)

text: Palvelukseen palattuaan alus liitettiin elokuussa Toulonissa 2. risteilijäviirikköön. Toisen maailmansodan sytyttyä alus osallistui Välimerellä akselivaltojen alusten etsintään, kunnes se siirtyi 8.-26. joulukuuta Bizertestä Beirutiin. Etsinnän aikana alus pysäytti kaikkiaan 32 alusta.


title: FS Tourville (1926)

text: Alus teki 20. tammikuuta - 7. helmikuuta uuden matkan Toulonista Beirutiin ja takaisin, jolloin se kuljetti suuren kultaerän turvaan. Alus liittyi Aleksandriassa vasta muodostettuun Force X:ään. Ranskan antauduttua alus riisuttiin aseista ja se makasi ankkuroituna Aleksandriassa aina vuoteen 1943.


title: FS Tourville (1926)

text: Aluksen palattua palvelukseen se liitettiin Dakarissa 1. risteilijäviirikköön ennen siirtoaan huollettavaksi Bizerteen kesäkuussa 1944. Se siirrettiin marraskuussa edelleen Touloniin, jossa se sijoitettiin joulukuussa saattajien emälaivaksi.


title: FS Tourville (1926)

text: Sodan päätyttyä alus lähetettiin Indokiinaan, ja se saapui 16. tammikuuta 1946 Saigoniin. Alus tuki maajoukkojen taisteluja, kunnes se palasi 27. heinäkuuta Touloniin. Alus teki toisen palvelusrupeaman alueella 8. lokakuuta 1946 - 15. marraskuuta 1947, mistä se palasi Ranskaan 11. joulukuuta. Samalla aluksen aktiivipalvelus päättyi.


title: FS Tourville (1926)

text: Alus oli tämän jälkeen ponttoonina ja majoitusaluksena Brestissä, kunnes se poistettiin alusluettelosta 28. huhtikuuta 1961. Tämän jälkeen alus makasi ankkurissa Lannionissa, kunnes se hinattiin 15. tammikuuta 1963 Brestistä La Ciotatille Touloniin romutettavaksi.


title: Liberian afroamerikkalaiset

text: Liberian afroamerikkalaiset ovat Liberiassa asuvia Yhdysvalloista sinne muuttaneiden vapautettujen orjien jälkeläisiä.


title: Liberian afroamerikkalaiset

text: American Colonization Society oli perustanut Monrovian vuonna 1847 ja sen kautta Liberiaan muutti yli 16 000 afroamerikkalaista. Alueelle oli kuitenkin muuttanut jo aiemmin jonkin verran vapautettuja orjia. Alueelle muuttaneet julistivat Liberian itsenäiseksi vuonna 1847, mutta Yhdysvallat tunnusti sen vasta vuonna 1862. Alueen alkuperäisasukkaita siirtolaiset kohtelivat barbaareina, jotka heidän piti sivistää. Vuoteen 1944 saakka vain afroamerikkalaisten oli mahdollista äänestää vaaleissa. Heidän poliittinen ylivaltansa päättyi vuoteen 1980, jolloin Liberiassa tapahtui vallankaappaus. Liberian sisällissodan takia monet maan afroamerikkalaiset ovat muuttaneet muualle.


title: Liberian afroamerikkalaiset

text: Nykyisin Liberian afroamerikkalaiset muodostavat alle 5 % Liberian väestöstä.


title: Suffren-luokka (risteilijä)

text: Suffren-luokka oli Ranskan laivaston 1920-luvun lopulla valmistetun neljän raskaan risteilijän muodostama alusluokka, jonka alukset palvelivat toisessa maailmansodassa.


title: Suffren-luokka (risteilijä)

text: Vuoden 1925 laivasto-ohjelmaan oli sisällytetty "Tourvillen" suunnitelmiin perustuva raskas risteilijä, mutta varustettuna paremmalla suojalla nopeuden kustannuksella. Aluksen suurempi leveys ja kolmiakselinen voimansiirto poikkesivat edeltäneestä luokasta. Asennettua konetehoa oli laskettu neljänneksellä, mutta uppouman säästö mahdollisti 50 millimetrin panssarivyön ja 25 millimetrin kansipanssarin asentamisen. Asennettu panssarointi kasvatti uppoumaa 951 tonnia ja nopeus laski ainoastaan 31 solmuun.


title: Suffren-luokka (risteilijä)

text: Ensimmäinen alus tilattiin 1. marraskuuta 1925 Brestin laivastontelakalta, ja se nimettiin "Suffreniksi". Seuraava alus kuului vuoden 1926 laivasto-ohjelmaan, joka vahvistettiin 4. elokuuta 1926 annetulla lailla. Tilaus jätettiin samalle telakalle kuin aiemmin 1. maaliskuuta 1927. Vuoden 1927 laivasto-ohjelmassa oli varaus kolmannelle alukselle ja se tilattiin Brestistä. Luokan neljäs ja viimeinen alus tilattiin jälleen Brestistä 1. huhtikuuta 1929.


title: Zabbaleen

text: Zabbaleen on egyptiläinen, lähinnä koptilaisista koostuva yhteisö, jonka jäsenet toimivat jätteenkerääjinä Kairossa. Egyptin arabian sana "Zabbaleen" tarkoittaa suomeksi "roskaihmisiä". He kierrättävät keräämästä jätteestään noin 85 %. Suurin Zabbaleen-asuinalue on noin 30 000 asukkaan Moqattam.


title: Zabbaleen

text: Vuonna 2003 Kairo teki sopimukset jätteiden keräämisestä ulkomaisten yritysten kanssa. Jätehuollon yksityistäminen uhkaa Zabbaleen-yhteisön elinkeinoa. Keväällä 2009 Egyptin hallitus määräsi kaikki Egyptin yli 300 000 sikaa teurastettavaksi, koska niiden pelättiin mahdollisesti levittävän H1N1-influenssaa. Suuri osa sioista oli Zabbaleen-yhteisön omistuksessa. Sioille oli syötetty ruokajätettä ja niiden lihasta oli saatu myyntituloja. Sikojen teurastuksen seurauksena jätekasat kasvoivat ja orgaanisen jätteen määrä lisääntyi Kairon kaduilla.


title: Cassinin käyrä

text: Cassinin käyrä on tasokäyrä, niiden pisteiden ura, joiden etäisyyksien tulo kahdesta kiinteästä pisteestä lukien on tietty vakio. Määritelmä muistuttaa ellipsin määritelmää, jossa kuitenkin näiden etäisyyksien summa on vakio, ei tulo. Cassinin käyrä on saanut nimensä tähtitieteilijä Giovanni Domenico Cassinin mukaan, joka tutki tällaisia käyriä vuonna 1680


title: Cassinin käyrä

text: Olkoot "q" ja "q" kaksi kiinteää pistettä tasossa ja "b" jokin vakio. Tällöin Cassinin käyrä, jonka polttopisteet ovat "q" ja "q", määritellään niiden pisteiden "p" uraksi, joiden etäisyyksien tulo pisteistä "q" ja "q" on "b". Jos siis funktio dist("x","y") määritellään pisteiden "x" ja "y" väliseksi etäisyydeksi, kaikki Cassinin käyrän pisteet toteuttavat yhtälön


title: Cassinin käyrä

text:
Yksinkertaisimmassa tapauksessa Cassinin käyrän molemmat polttopisteet ovat suorakulmaisen koordinaatiston x-akselilla samalla etäisyydellä origosta. Jos tämä etäisyys on "a", nämä pisteet ovat ("a", 0) ja (-"a", 0). Tällöin käyrän yhtälö on
Tämä voidaan sieventää muotoon


title: Cassinin käyrä

text: Cassinin käyrä on siis neljännen asteen käyrä.


title: Cassinin käyrä

text: Napakoordinaatistossa yhtälö on


title: Cassinin käyrä

text: Käyrän muoto riippuu suhteesta "e"="b"/"a". Kaikki Cassinin käyrät, joilla tämä suhde on yhtä suuri, ovat yhdenmuotoisia.


title: Cassinin käyrä

text: Jos "e" on suurempi kuin 1, käyrä on yksiosainen silmukka, joka sulkee sisäänsä molemmat polttopisteet. Jos "e" on pienempi kuin 1, käyrä muodostuu kahdesta erillisestä silmukasta, joista kumpikin sulkee sisäänsä yhden polttopisteen. Jos "e"=1 eli "b"="a", käyrä leikkaa itsensä origossa. Tämä Cassinin käyrän erikoistapaus tunnetaan myös Bernoullin lemniskaattana, ja sen yhtälö yksinkertaistuu muotoon


title: Cassinin käyrä

text: Rajatapauksessa, kun "a" → 0 (ja "e" -> formula_6), käyrä lähestyy muodoltaan ympyrää


title: Cassinin käyrä

text: eli yksinkertaisemmin


title: Crystal Castles (yhtye)

text: Crystal Castles on kanadalainen, vuonna 2006 perustettu, elektronisen musiikin yhtye Torontosta. Yhtyeen perustivat tuottaja/lauluntekijä Ethan Kath ja vokalisti Alice Glass. Yhtye on julkaissut neljä studioalbumia "Crystal Castles" vuonna 2008, "Crystal Castles (II)" vuonna 2010 ja "(III)" vuonna 2012. Uusin albumi julkaistiin elokuussa 2016 nimellä Amnesty (I).


title: Crystal Castles (yhtye)

text: Glass ilmoitti jättävänsä yhtyeen lokakuussa 2014.


title: Crystal Castles (yhtye)

text: 2015 yhtyeen vokalistiksi vahvistui Edith ja heinäkuussa 2015 yhtye julkaisi kaksi uutta kappaletta, "Frail" sekä "Deicide".


title: Helsingfors (sanomalehti)

text: Helsingfors (vuonna 1876 "Helsingfors Annonsblad", 1877–1878 "Dagens Nyheter") oli Helsingissä vuosina 1876–1883 ilmestynyt ruotsinkielinen sanomalehti.


title: Helsingfors (sanomalehti)

text: Kirjanpainaja A.A. Lindforsin perustama "Helsingfors Annonsblad" oli pääkaupungin kauppiaspiireille suunnattu ilmoituslehti, joka sisälsi myös uutisia ja muuta aineistoa. Vuoden 1877 se laajennettiin uutislehdeksi, joka sai nimen "Dagens Nyheter". Nuorten ruotsinmielisten ylioppilaiden toimittama lehti oli kannanotoissaan maltillinen ja uutislehtenä väritön.


title: Helsingfors (sanomalehti)

text: Vuoden 1879 alussa lehden nimeksi tuli "Helsingfors". Aluksi se oli kielikysymyksessä varovainen uutislehti. Vuonna 1880 pääkaupungin svekomaanit ostivat Lindforsin kirjapainon, minkä jälkeen lehdestä tuli radikaalin ruotsinmielinen. Helsingfors kävi kiivasta polemiikkia fennomaanilehdistön sekä liberaalin "Helsingfors Dagbladin" kanssa. Valtakunnallisesti levinneen ruotsinmielisen "Nya Pressenin" perustamisen jälkeen lehti kävi tarpeettomaksi ja se lopetettiin huhtikuussa 1883.


title: Helsingfors (sanomalehti)

text: Kuudesti viikossa ilmestyneen lehden päätoimittajina ja vastaavina toimittajina työskentelivät Andreas (Anders) August Lindfors (1876–1878), Karl Grönlund (1879), Oskar Reinhold Strömfors (1880), Frans Mikael Mexmontan (1881–1882) ja Kondrad Lönnbeck (1882–1883).


title: Helsingfors Annonsblad

text: Helsingfors Annonsblad -nimisiä lehtiä on useita:


title: Dunkerque-luokka

text: Dunkerque-luokka oli Ranskan laivaston 1930-luvun alussa valmistettu nopeiden taistelulaivojen luokka, johon kuului kaksi alusta.


title: Dunkerque-luokka

text: 1930-luvun alussa Ranskan laivasto totesi jääneensä jälkeen varustelussa. Suureksi kasvanutta eroa kilpailijoihin nähden oli kurottu kiinni risteilijöiden osalta, mutta niitä raskaammat oli unohdettu. Laivaston nykyaikaisimmat Bretagne-luokan alukset olivat todellisuudessa vanhentuneet jo ennen valmistumistaan.


title: Martin Ostřanský

text: Martin Ostřanský (s. 3. joulukuuta 1982) on tšekkiläinen salibandyn pelaaja. Hän pelasi kaudella 2010–2011 Alligator Malansissa.


title: P. Solstrand

text: Johan Petter Solstrand, sukunimi aik. "Lapponen" ja sitä ennen "Henriksson" (24. kesäkuuta 1855 Brändö – 18. syyskuuta 1900 Helsinki) oli suomalainen kansakoulunopettaja ja ruotsin kielellä kirjoittanut runoilija. Hän käytti nimimerkkejä "-an-an-" ja "P.S-d".


title: P. Solstrand

text: Ahvenanmaalta kotoisin ollut Solstrand valmistui kansakoulunopettajaksi Uudenkaarlepyyn opettajaseminaarista. Opettajan työn ohella Solstrand kirjoitti myös useisiin ruotsinkielisiin lehtiin (Åland, Västra Nyland, Vasa Posten). Vuonna 1896 hän oli Vasa Tidning-lehden toimittajana. Solstrand toimi myös pikakirjoittajana. Hän julkaisi 1899 runokokoelman "Toner från skären".


title: P. Solstrand

text: Solstrand toimi viimeksi opettajana Helsingin kansakouluissa. Hän kuoli 45-vuotiaana syyskuussa 1900 pitkällisen sairauden jälkeen.


title: Place de la Nation

text: Place de la Nation ("Kansakunnan aukio"), ent. Place du Trône ("Valtaistuinaukio") on suuri pyöreä aukio Pariisin itäosassa, 11. ja 12. arrondissementin rajalla. Aukion keskellä on Jules Daloun veistos "Le Triomphe de la République" ("Tasavallan voittokulku").


title: Place de la Nation

text: Aukio sijaitsee Pariisia aikoinaan kiertäneen, 1700-luvulla rakennetun kaupunginmuurin ("Mur des Fermiers généraux") kohdalla, jonka paikalla nykyisin on keskimmäinen Pariisin keskiosia kiertävistä sisäkkäisten bulevardien ketjuista. Sen kautta kulkee myös Pariisin keskustasta itään johtava liikenneväylä, jonka nimenä Bastiljin aukiolta Place de la Nationille saakka on "Rue du Faubourg Saint-Antoine", aukion itäpuolella lyhyen matkaa "Avenue du Trône", jonka jatkeena on "Cours de Vincennes".


title: Place de la Nation

text: Nykyisen Place de la Nationin alue oli vielä 1700-luvulla selvästi kaupungin ulkopuolella. Tienoolla oli laajojen puutarhojen ympäröimiä taloja, viini- ja vihannestarhoja sekä muutama luostari sekä laajoja vaikeakulkuisia nurmikenttiä. Alueen keskellä oli pieni Pique-Pucen kylä, jossa oli luostari ja kouluja sekä muurien ympäröimiä puutarhoja.


title: Place de la Nation

text: Kun kuningas Ludvig XIV ja hänen vastavihitty puolisonsa Maria Teresia 26. heinäkuuta 1660 saapuivat juhlallisesti Pariisiin, alueelle puutarhojen keskelle pystytettiin valtaistuin. Heidät oli vihitty Saint-Jean-de-Luzissa. Tapauksen vuoksi paikka sai nimen "Place du Trône", "valtaistuinaukio".


title: Place de la Nation

text: Tapauksen muistoksi Colbert määräsi paikalle pystytettäväksi riemukaarin ja järjesti vuonna 1669 sitä koskevan suunnittelukilpailun. Siihen osallistuivat Charles Le Brun ja Claude Perrault, joka voitti kilpailun.


title: Place de la Nation

text: Suunniteltuun rakennelmaan kuului kuninkaan ratsastajapatsas, joka olisi sijoitettu 50 metrin korkeuteen kolmen korinttilaisilla pylväillä koristellun porttiaukon yläpuolelle.


title: Place de la Nation

text: Place du Trônen riemikaaren peruskivi muurattiin 4. elokuuta 1670. Työt kuitenkin keskeytettiin pian, ja sekin, mikä oli jo rakennettu, purettiin vuonna 1716.


title: Place de la Nation

text: Tullivalvontaa varten Pariisin ympärille rakennettiin 1780-luvulla uusi kaupunginmuuri, jonka sisäpuolelle jäivät myös monet siihen mennessä rakennetut esikaupungit, faubourgit. Idässä se kulki nykyisen Place de la Nationin kautta. Vuonna 1787 Claude Nicolas Ledoux rakennutti aukion itälaidalle, tullipuomin molemmin puolin kaksi korkeaa pylvästä, jotka edelleenkin sieltä itään johtavaa puistokatua, Avenue du Trônea (jonka nimi hieman kauempana vaihtuu Cours de Vincennes'iksi). Vuonna 1845 pylväiden päähän pystytettiin Filip II Augustin ja Ludvig Pyhän patsaat.


title: Place de la Nation

text: Ranskan vallankumouksen aikana 10. elokuuta 1792 aukion nimi muutettiin muotoon "Place du Trône-Renversé" ("Kaadetun valtaistuimen aukio"). Silloin se oli edelleenkin vain aukea paikka keskellä avara maisemaa. Sen varjoisempaan etelälaitaan, lähelle oikeanpuoleista Ledoux'n paviljongeista, pystytettiin 14. kesäkuuta 1794 giljotiini. Thermidorin vallankaappaukseen mennessä, joka tapahtui saman vuonna 27. heinäkuuta (vallankumouskalenterin mukaan 9. päivänä thermidor-kuuta vuonna II), siellä oli teloitettu poliittisista syistä 1306 henkilöä, jotka haudattiin joukkohautaan Cimetière de Picpusiin.


title: Place de la Nation

text: Paikalla teloitettiin muun muassa:


title: Place de la Nation

text: Vuonna 1841 kunnallisneuvosto teki alustavan päätöksen, että Bastiljin elefantti, jota alkujaan oli suunniteltu keskelle Place de la Bastillea, olisi sijoitettu keskelle Trônen tulliportin luona ollutta pyöreää aukiota. Riittävien varojen puutteessa suunnitelma hylättiin vuonna 1843


title: Place de la Nation

text: Toisen keisarikunnan aikana Napoleon III päätti, että Place du Trônelle oli pystytettävä vastaavanlainen riemukaari kuin Place de l’Étoilellakin on. Se oli pystytettävä Krimillä, Italiassa, Kiinassa, Kotšinkiinassa ja Algeriassa taistelleiden voittoisten armeijoiden kunniaksi. Lukuisista ehdotuksista toteutettavaksi valittiin Victor Baltardin suunnitelma


title: Place de la Nation

text: Kun Boulevard Prince-Eugène (nykyinen Boulevard Voltaire) avattiin 7. joulukuuta 1862, pariisilaiset saattoivat todeta, että sen päähän oli pystytetty 30 metrin korkuinen riemukaaren mallikappale, jossa oli vain yksi porttiaukko ja jota koristivat pylväät sekä eri joukko-osastoja symboloivat patsaat. Rakennelman yllä oli nelivaljakko ja neljä kuuluisan henkilön patsasta.


title: Place de la Nation

text: Riemukaaren viereen suunniteltiin merihevosia esittävien veistosten muodostamaa suihkulähdettä, jota olisi hallinnut kruunuja jakeleva Victoria. Lisäksi aukio aiottiin ympäröidä toscanalaisten pylväiden muodostamalla pylväskäytävällä.


title: Place de la Nation

text: Hector Horeau laati myös oman suunnitelmansa Place du Trônen riemukaariksi. Se olisi pystytetty nelikulmaiselle jalustalle, jota olisivat koristaneet laivankeulat, patsaat ja voitonmerkit sekä pylväsparit, vain yksi hyvin suuri porttiholvi päätykolmioineen, johon olisi sijoitettu Ranskan keisarikunnan vaakuna. Sen korkeimmalle huipulle olisi myös pystytetty joukko patsaita. Horeau ehdotti myös, että aukio olisi joka puolelta ympäröitävä Ledouxin kolonnien kaltaisilla pylväillä.


title: Place de la Nation

text: Aukio sai nykyisen nimensä "Place de la Nation" ("Kansakunnan aukio") kolmannen tasavallan aikana, Ranskan kansallispäivänä 14. heinäkuuta 1880.


title: Place de la Nation

text: Aukion keskelle on pystytetty Jules Daloulta vuonna 1879 pronssiveistos "Le Triomphe de la République" ("Tasavallan voittokulku"). Ensin, vuonna 1889 Ranskan vallankumouksen 100-vuotisjuhlan kunniaksi paikalle pystytettiin maalattu kipsinen luonnos, jonka vuonna 1899 korvasi lopullinen pronssiveistos. Sen huipulla on tasavallan symbolihahmo kahden leijonan vetämässä vaunussa, jota reunustavat monet allegoriset hahmot: Vapauden nero, joka ohhjaa vaunuja, Työtä symboloiva vaunua työntävä seppä, jota auttaa Oikeuden allegoria, sekä juhlakulkueen viimeisenä hedelmiä kylvävä Vauraus. Päähahmojen ympärillä on joukko lapsia.


title: Place de la Nation

text: Keskushahmon kasvot ovat kääntyneet kohti Place de la Bastillea ja muodostavat täten päätepisteen mielenosoittajien usein käyttämälle kulkureitille.


title: Place de la Nation

text: Vuoteen 1941 saakka Place de la Nationin veistokset olivat keskellä allasta, jota koristivat suhkulähteenä toimivat pronssiset alligaattorit.


title: Place de la Nation

text: Nämä veistokset sekä monet muutkin tuhottiin Vichyn hallituksen määräyksestä metallin toimittamiseksi saksalaisille miehitysjoukoille. Pierre Jahan valokuvasi veistokset vähän ennen niiden sulattamista.


title: Place de la Nation

text: Place de la Nation on suuri liikenneympyrä, josta johtaa joukko katuja eri suuntiin. Ne ovat, Avenue du Trônelta alkaen myötäpäivään lueteltuina:


title: Place de la Nation

text: Place de la Nationilla on myös Nationin metroasema, jonka kautta kulkevat pitkät itä-länsisuuntaiset metrolinjat 1 ja 9 ja joka on samalla kaupungin keskiosaa kiertäviä bulevardeja myötäilevien linjojen 2 ja 6 pääteasema.


title: Place de la Nation

text: Place de la Nationilla on myös RER:n A-linjan asema, ja sen kautta kulkevat Pariisin sisäiset bussilinjat 26, 56, 57, 86 et 351.


title: Place de la Nation

text: Pariisin raitiolinja T3 kulkee lähellä kaupungin rajaa olevia Marsalkkojen bulevardeja pitkin, ja sillä on päätepysäkki Porte de Vincennes'illä. Sitä on ehdotettu jatkettavaksi Place de la Nationille, jotta siitä saataisiin vaihtoyhteys metro- ja RER-linjoihin.


title: FS Tourville

text: FS Tourville on ollut usean Ranskan laivaston aluksen nimenä.


title: Brittien huippumalli haussa

text: Brittien huippumalli haussa () on ohjelma, jossa malliksi haluavat tytöt kilpailevat sopimuksesta mallitoimiston kanssa sekä muista palkinnoista. Jokaisessa jaksossa on viikkotehtävä, joka voi olla catwalkilla kävelemistä tai jotain muuta. Jaksoihin kuuluvat myös kuvaukset ja tuomaristo, ja joka viikko yksi tyttö joutuu jättämään kisan sikseen ja palaamaan kotiin. Ohjelmaa juontavat Lisa Snowdown ja Elle Macpherson.


title: Brittien huippumalli haussa

text: Ohjelmaa on esitetty yhdeksän tuotantokautta.


title: Brittien huippumalli haussa

text: Brittien huippumalli haussa -ohjelman 2. tuotantokauden voittaja oli 18-vuotias Lianna Fowler. Sarjassa oli 13 tyttöä.


title: Brittien huippumalli haussa

text:
Sarjan 4. tuotantokausi näytettiin Living-kanavalla. Voittaja oli 18-vuotias Alex Evans.
Sarjan 5. kaudella voittaja oli 18-vuotias Mecia Simson, joka voitti mallisopimuksen "Models 1":n kanssa, Editorial-kuvaukset muotilehteen ja rahapalkinnon.
Kilpailun toiseksi sijoittui Sophie Sumner.
Sarjan 6. kaudella voittaja oli 18-vuotias Tiffany Pisani.Sarjan 7. kauden voitti 20-vuotias Jade Thompson. "casting-jaksot"
Sarjan 8. kaudella oli mukana 14 tyttöä. Voittaja oli 18-vuotias Letitia Herod. Kauden juontajaksi jäi Elle MacPherson, ja muut tuomarit olivat Julien MacDonald, Whitney Port ja Tyson Beckford."casting-jaksot"


title: Anders Svedberg

text: Anders Svedberg (11. maaliskuuta 1832 Munsala - 25. tammikuuta 1889 Munsala ) oli suomalainen kansakoulunopettaja, toimittaja, valtiopäivämies ja ruotsin kielellä kirjoittanut kirjailija. Hän käytti nimimerkkiä "A.S-g".


title: Anders Svedberg

text: Talollisen poikana syntynyt Svedberg ei päässyt käymään kouluja mutta sai perusopetuksen luku-, kirjoitus- ja laskutaidossa kotoaan jossa hänen isällään oli aikojen kuluessa kerätty kirjastokin. Svedberg alkoi hoitaa kyläläisten perunkirjoituksia, pesänjakoja ym. asioita ja hän saavutti näissä toimissa suuren luottamuksen.


title: Anders Svedberg

text: Svedberg oli viiden vuoden ajan Munsalaan vuonna 1856 perustetun kiertokoulun opettajana. Kun kiertokoulu lakkautettiin 1861, Svedbergin aloitteesta sen tilalle perustettiin 1862 valtion tuella vakinainen kansakoulu, joka oli ensimmäisiä lajissaan Suomessa. Svedberg toimi myös uuden koulun opettajana ja hän sai tässä yhteydessä paljon julkisuuttakin. Svedberg kirjoitti lehtiin kansakouluja käsitelleitä artikkeleita ja hänet kutsuttiin 1861 jäseneksi komiteaan joka valmisteli kansakoululaitosta koskevaa ehdotusta.


title: Anders Svedberg

text: 1860-luvun alkupuolella Svedberg oli mukana toimittamassa Folkvännen ja Barnavännen-nimisiä lehtiä. Hän oli 1861—1878 Österbotten-lehden päätoimittajana ja vuodesta 1884 Österbottniska Posten-lehden toimittajana. Svedberg kirjoitti myös artikkeleita Hufvudstadsbladetiin erityisesti kansansivistystyöstä. Kaiken kaikkiaan hän toimi noin 15 Suomessa ja Ruotsissa ilmestyneen lehden avustajana. Svedberg kuului nuoruudestaan lähtien herännäisiin ja hän haki ja sai Turun tuomiokapitulilta saarnaoikeudet.


title: Anders Svedberg

text: Svedberg oli mukana säätyvaltiopäivillä talonpoikaiston edustajana 1877, 1882, 1885 ja 1888.


title: Anders Svedberg

text: Svedberg kuoli 57-vuotiaana tammikuussa 1889 sydänkohtaukseen. Svedbergin vuonna 1862 perustamassa kansakoulussa Munsalan Storsvedissä toimi nykyisin Suomen ruotsalainen koulumuseo (Finlands svenska skolmuseum).


title: Lepra Suomessa

text: Leprasta Suomessa on ensimmäinen maininta vuodelta 1355, jolloin Turun Pyhän Yrjänän hospitaalille testamentattiin rahasumma. Lepra ei kuitenkaan ole koskaan ollut Suomessa kovin yleinen verrattuna Manner-Eurooppaan. Suomen tunnetuin leprasiirtola oli Seilin saari Turun saaristossa Rymättylän ja Nauvon välillä. Siirtola perustettiin saarelle 1600-luvulla. Potilaat joutuivat tuomaan mukanaan ruumisarkun tai puutavaraa arkun rakentamista varten, eikä sieltä ollut paluuta. Leprasairaala suljettiin vuonna 1785, mutta vuonna 1755 saarelle avattu mielisairaala jatkoi toimintaansa vuoteen 1962.


title: Lepra Suomessa

text: Suomen viimeinen ja pitkään ainoa leprasairaala toimi Orivedellä vuoteen 1953 saakka.


title: Lepra Suomessa

text: Suomessa lepra mainitaan ensimmäisen kerran Pyhän Yrjänän hospitaalille vuonna 1355 osoitetussa testamentissa. Samalla se on ensimmäinen sairaus, josta on Suomesta kirjallista lähdeaineistoa. Hospitaali toimi Maarian kunnan Aninkaistenkylässä, Puolalanmäen rinteellä. Turussa lepraparantola toimi vakituisesti, sillä Turun piispa Bero Balk mainitsee sen toiminnan kirjeessään vuonna 1396. Turun kaupunki pyrki tasaamaan Pyhän Yrjänän hospitaalin taloutta vuonna 1440.


title: Lepra Suomessa

text: Viipuriin perustettiin Suomen toinen leprasairaala vuonna 1475. Tästä on jäänyt todisteeksi Eerik Akselinpoika Tottin perustamiskirje.


title: Lepra Suomessa

text: Kuningas Kustaa II Adolf määräsi vuonna 1619 tartuntavaaran vuoksi Turun spitaalisairaalan siirron Turun kaupungista Seilin saareen. Seilin "leprosorium" perustettiin 1620 Turun saaristoon Seilin saareen. Tällöin sinne siirrettiin sekä Pyhän Yrjänän hospitaalin että Turun Pyhän Henrikin Huoneen leprapotilaat. Spitaalisairaalan kappeli Puolalanmäeltä purettiin ja siirrettiin Seiliin vuonna 1624. Muut sairaalarakennukset poltettiin tartuntavaan pelossa.


title: Lepra Suomessa

text:
Koska todettu leprasairaus vei sairastaneen yhteiskunnan ulkopuolelle, kaivattiin "sairaustuomioon" lisää varmuutta. Pappien apuna käytettiin seurakunnan niin sanottuja "valittuja miehiä". Vasta Turun Akatemian perustamisen jälkeen oli ajateltavissa että lääkäri diagnostisoisi lepran. Turun piispa Gezelius antoi papistolle ohjeen:
Vaikka lääkärit toki todennäköisesti ymmärsivät potilaan sairautta paremmin kuin "valitut miehet", oli lääkärien lukumäärä Suomessa tuohon aikaan mitätön. Käytännössä lepraepäilyä oli siis vaikea kumota ja elinikäinen eristäminen uhkasi jokaista epäiltyä.


title: Lepra Suomessa

text: Seilin leprahospitaali on suomen leprahospitaaleista kuuluisin, mutta niitä perustettiin ympäri Suomea tarpeen mukaan. Leprahospitaaleja on Suomessa ollut Ahvenanmaalla, Helsingissä, Kokkolassa, Kruunupyyssä, Kuusamossa, Kärkölässä, Merikarvialla, Mustasaaressa, Orivedellä, Oulussa, Paltamossa, Porissa, Pudasjärvellä, Seilissä, Tammelassa, Tampereella, Turussa ja Viipurissa. Toisin kuin Pyhän Hengen talot, jotka saattoivat sijaita kaupunkiasutuksen keskellä, hospitaalit eristettiin muusta yhteiskunnasta, ja ne oli takoitettu nimenomaan spitaalisairaille. Muutenkin tuon ajan yhteiskunta rajoitti yhteydenpitoa leprapotilaisiin monin säädöksin ja määräyksin. Koska lepralle ei tuon ajan lääketiede voinut antaa edes lievitystä ja sairautta kammottiin, tiesi lepradiagnoosi sairastuneelle eristystä hospitaaliin loppuiäkseen. Hospitaalien toimialueet muotoutuivat sen spitaalipenninkien kantoalueelta, ja seurakunnat velvoitettiin kustantamaan oman seurakuntansa varattomien lepratautisten rahoitus hospitaaleissa. Toisin oli laita säätiömuotoisten Pyhän Hengen talojen: näiden tulot muodostuivat lahjoituksista, oman omaisuuden tuotosta ja sisäänpääsymaksuista Pyhän Hengen taloon.


title: Lepra Suomessa

text: Parkinniemen hospitaalin ylläpitovarat kerättiin paikallisesta kihlakunnasta jokaiselta asutulta talolta eli "savulta": kaksi äyriä hopeaa. Myöhemmin vero laajennettiin koskemaan jokaista vapaaherrakunnan savua yhden jyväkapan verran vuodessa. Parkinniemen asyylistä Juhana Cajanuksen isä rovasti Johan Cajanus mainitsee sairaalan olleen vuonna 1663 seiväsaidalla ympäröity talo, jossa oli kolme huonetta, eteinen ja aitta sekä sauna.


title: Lepra Suomessa

text: Rahoitusta Seilin leprahospitaali sai muun muassa sakoista. Kuningas Kustaa II Adolf muutti esimerkiksi vuonna 1624 aatelisen Klaus Munckin hovioikeudelta saaman kuolemantuomion 400 taalarin sakoksi Seilin leprahospitaalille. Vouti Antti Haren kuolemantuomio muutettiin vuonna 1627 sakoiksi, joista 100 taalaria Seilin lepraparantolaan. Ahvenanmaalle perustettiin Kumlingen Glökäriin vuonna 1653 oma leprahospitaali, joka pysyi toiminnassa vuoteen 1672 asti.


title: Lepra Suomessa

text: Lepran esiintymistiheydeksi Manner-Suomessa on arvioitu 1–3 leprasairasta 10 000:ta asukasta kohden. Ahvenanmaa erottui muusta Suomesta suuremmalla leprasairaiden määrällä: jopa 20 sairasta 10 000:ta asukasta kohden. Tämä perustuu 1600-luvun arvioituun noin 7 600 asukkaan väkilukuun, joista parisenkymmentä oli leprapotilaita.


title: Lepra Suomessa

text: Muun Euroopan leprasairastumisluvut 1200–1300-luvulla olivat noin 100 sairastunutta 10 000:ta asukasta kohden eli 1 % väestöstä.


title: Lepra Suomessa

text: Seilin lepraparantolassa kirjatut tilastot vuosilta 1675–1684 osoittavat, että leprasairaan elinikä tuolloin oli noin 2 vuotta sairauden toteamisen jälkeen, mutta joitakuita yli 10 vuoden potilaitakin on kirjattu.


title: Lepra Suomessa

text:
Lepraa sairastaneiden naisten elinaika Seilin eristettynä vuosina 1675–1684
Lepraa sairastaneiden miesten elinaika Seilin eristettynä vuosina 1675–1684
Lepraa sairastaneiden elinaika Seilin eristettynä vuosina 1675–1684


title: Lepra Suomessa

text: Lepra oli yleinen Kuusamossa ja Pudasjärvellä 1700–1800-luvun taitteessa. Oulun piirilääkärin vuoden 1859 raporteista ilmenee kuitenkin, että lepra oli katoamassa ennen yleiseltä esiintymisalueelta. 1800-luvun puolivälissä yleisin lepran esiintymispaikka oli Lounais-Suomen rannikkoalue. Syytä miksi lepra Suomessa (ja myös muissa pohjoismaissa) esiintyi yleensä rannikkoseuduilla ja kalastajaväestössä ei tiedetä. Lepran erottamisessa vakavista kroonisista ihosairauksista oli vaikeuksia vielä 1800-luvulla, ja kansan ja jopa lääkäreiden käsityksissä kuppa ja lepra kietoutuivat toisiinsa. Kun kansan parissa puhuttiin spitalista eli pitalitaudista, on huomattava että maallikot eivät kyenneet tai edes nähneet tarvetta erottaa lepraa ja kuppaa eli "ransuusia" (ranskantautia) toisistaan.


title: Lepra Suomessa

text: Suomessa on todettu myös leprasta parantuminen. Kolmevuotiaana vuonna 1892 lepraan sairastunut pikkutyttö todettiin vuonna 1904 terveeksi. Leprasta hänelle jäi vain joitain vaaleita arpia kasvoihin ja käsiin. Lapsilla, joilla lepra esiintyy lievänä, spontaani parantuminen on mahdollista. Vuosisadan vaihteessa lepra todettiin sairastavissa keskimäärin 40 vuoden iässä ja siihen kuoltiin keskimäärin yli 50-vuotiaina. Tällöin lepra oli jo leimallisesti köyhälistön tauti.


title: Lepra Suomessa

text: Lepraa sairastavat Suomessa vuodesta 1893


title: Lepra Suomessa

text: Vielä vuonna 1900 perustettiin Helsingin Sörnäisiin tilapäinen leprasairaala ja hospitaali Orivedelle 1904. Koska taudinaiheuttaja, mykobakteereihin kuuluva sauvabakteeri "Mycobacterium leprae", löydettiin vuonna 1873, taudin hoidon järjestely uudistui. Lepraa sairastavat kartoitettiin ja leprasairaita ryhdyttiin hoitamaan myös yleisissä sairaaloissa.


title: Lepra Suomessa

text: Leprasairaan elinikä 1800–1900-luvun taitteessa oli noin 10 vuotta sairauden toteamisen jälkeen. 1900-luvun vaihteeseen tultaessa leprasta oli tullut pelkästään köyhän kansanosan tauti. Lepra oli tautina käytännössä kadonnut Itä-Suomesta. Myös Turun alueelta se oli huomattavasti harvinaistunut. Varmaa syytä tälle ilmiölle ei ole löydetty.


title: Lepra Suomessa

text: 1950-luvun jälkeen lepratartunta on löydetty vain muutamilta Kaukoidästä tartunnan saaneilta. Oriveden leprahospitaali suljettiin vuonna 1953 ja jäljellä olevat leprapotilaat siirrettiin Kumpulaan Helsinkiin.


title: Pariisin bulevardit

text: Pariisin bulevardit ovat pääasiassa purettujen kaupunginmuurien paikalle rakennettuja puistokatuja Pariisissa. Nimitys bulevardi on peräisin hollannin sanasta "bolwerk", joka tarkoittaa alkujaan paaluista tehtyä vallin tukirakennelmaa, mutta siirtyi myöhemmin tarkoittamaan tällaisten vallitusten paikalle rakennettuja katuja.


title: Pariisin bulevardit

text:
Pariisissa ja muuallakin Ranskassa puistokatujen nimissä käytetään vaihdellen sanaa "Avenue" tai "Boulevard". Tavallisimmin "Avenuet" johtavat kaupungin keskustasta tai vanhimmasta osasta kohti sen laitoja, kun taas "Boulevardit" kiertävät keskikaupunkia kehämäisesti, esimerkiksi Pariisissa useina sisäkkäisinä samankeskisinä kehinä. Nimiä annettaessa tätä sääntöä ei kuitenkaan ole noudatettu täysin johdonmukaisesti, vaan siitä on joukko poikkeuksiakin. Niinpä Pariisin vanhimmasta osasta, Île de la Citéltä, johtaa lähes suoraan pohjoiseen "Boulevard Sébastopol" ja sen jatke "Boulevard Strasbourg" ja samalta saarelta etelään Quartier latinin pääväylä "Boulevard Saint-Michel".
Pääosa Pariisin bulevardeiksi nimetyistä kaduista kuitenkin sijaitsee entisten kaupunginmuurien kohdalla. Ne muodostavat kolme sisäkkäistä samankeskistä kehää, jotka kiertävät kaupungin sisäosia eri aikoina rakennettujen muurien kohdalla.


title: Pariisin bulevardit

text: Pariisin vanhimpia bulevardeja ovat niin sanotut "suuret bulevardit". Ne rakennettiin 1670-luvulla, Ludvig XIV:n aikana tuolloin purettujen kaupunginmuurien paikalle. Ludvig XIV katsoi, että muurit olivat käyneet turvallisuusmielessä tarpeettomiksi, jota paitsi niiden ulkopuolelle oli jo muodostunut joukko esikaupunkeja ("faubourg"). Purettujen muurien kohdalle rakennettu bulevardien ketju johtaa kaupungin keskiosien pohjoispuolitse Place de la Concordelta Place Bastillelle. Vanhoista porteista on bulevardien varrella säilynyt kaksi, "Porte Saint Denis" ja "Porte Saint Martin", paikoilla, joista aikoinaan alkoivat Saint Denisiin ja Saint Martiniin johtavat maantiet.


title: Pariisin bulevardit

text: Seinen eteläpuolella samojen keskiaikaisten muurien paikalla on vain tavallisia kapeita katuja. 1800-luvulla sinne tosin rakennettiin Boulevard Saint-Germain yhdistämään Seinen pohjoispuolella olevan bulevardiketjun molemmat päät toisiinsa, joten yhdessä niiden kanssa se nykyisin muodostaa täyden ympyrän. Nykyisen Boulevard Saint Germainin kohdalla kaupuginmuuri ei kuitenkaan ole koskaan sijainnut.


title: Pariisin bulevardit

text: 1780-luvulla, muutamaa vuotta ennen Ranskan vallankumousta, rakennettiin tullivalvontaa varten uusi kaupunginmuuri, "Mur des Fermiers généraux", muutamia kilometrejä aikaisemmin purettua ulommaksi, jolloin sen sisään jäivät uudet laitakaupungitkin. Tämä muuri jäi lyhytikäiseksi, mutta sen kohdalla sijaitsee nykyisin Pariisin keskiosia joka puolelta kiertävä toinen bulevardikehä Pariisin suuri Riemukaari rakennettiin 1800-luvun alussa alkujaan muurin portiksi kohtaan, jossa keskustasta länteen johtanut, jo 1600-luvulla rakennettu Avenue des Champs-Élysées kulki muurin poikki. Riemukaarta ympäröivä Place Charles de Gaulle (Place de l'Étoile) ympäröivine rakennuksineen rakennettiin kuitenkin nykyiselleen vasta Napoleon III:n aikana. Tämän bulevardikehän varrella sijaitsee muitakin huomattavia aukoita kuten idässä Place de la Nation ja kaakossa Place de l'Italie.


title: Pariisin bulevardit

text: Niinkin myöhään kuin 1840-luvulla Pariisin ympärille rakennettiin vielä uusi puolustusmuuri, "Thiersin muuri", entistäkin ulommaksi. Hieman muurin sisäpuolelle rakennettiin samalla Pariisia kiertävä tie, jonka eri osilla on eri nimiä, mutta joista käytetään myös yhteisnimitystä "Boulevards des Maréchaux" ("Marsalkkojen bulevardit"). Tämä muuri tuli vuoden 1860 alueliitoksessa myös Pariisin kunnalliseksi rajaksi, joka kulkee suurimmaksi osaksi samalla kohdalla edelleen. Tämän uloimman muurin entisten porttien kohdalla on nykyisin joukko aukioita, joiden nimissä on sana "Porte" (portti) sekä sen paikkakunnan nimi, jonne portilta alkanut maantie johti. Esimerkiksi "Porte d'Orléans"'ilta alkoi Orléansiin johtava maantie. Muuri kuitenkin purettiin ensimmäisen maailmansodan jälkeen, ja 1960-luvulla sen kohdalle, siis hieman Marsalkkojen bulevardien ulkopuolelle, rakennettiin Pariisia kiertävä kehämäinen moottoritie, Boulevard Périphérique.


title: Pariisin bulevardit

text: Muista Pariisin puistokaduista suuri osa on rakennettu vasta Napoleon III:n valtakaudella vuosien 1850-1870 välisenä aikana. Rakennustöitä johti paroni Georges Eugène Haussmann. Uudelleenjärjestelyt merkitsivät varsinkin kaupungin vanhimmissä osissa laajoja rakennusten purku- ja uudelleenrakennustöitä.


title: Stefan Noesen

text: Stefan Noesen (s. 12. helmikuuta 1993 Plano, Texas) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-seuraa New Jersey Devilsiä.


title: Stefan Noesen

text:
Noesen siirtyi heinäkuussa 2013 Anaheim Ducksiin kaupassa, jossa Anaheim Ducks sai Ottawa Senatorsin hyökkääjät Jakob Silfverbergin ja Noesenin, sekä ensimmäisen kierroksen varausoikeuden vuoden 2014 NHL:n varaustilaisuuteen, vaihdossa tähtihyökkääjä Bobby Ryaniin.
Ottawa Senators varasi Noesenin NHL:ään vuonna varausnumerolla 21.


title: Belizen hurrikaani 1931

text: Belizen hurrikaani 1931 oli luokan 4 hurrikaani, joka osui Belize Cityyn 10. syyskuuta 1931. Se surmasi arviolta 2 500 henkeä, eli se on Belizen historian tuhoisin luonnonmullistus. Ennen haihtumistaan se suuntasi Campenchenlahdelle ja Veracruziin.


title: Belizen hurrikaani 1931

text: Telan kaupunki Hondurasissa tuhoutui kokonaan ja 150 kuoli. Presidentti Hoover määräsi laivaston alukset yhteistyössä Punaisen ristin kanssa toimittamaan hätäapuaMiinanaraivaaja USS Swan (AM-34) lähetettiin välittömästi Trujillosta kriisialueelle.


title: SMS Regensburg (1914)

text: SMS Regensburg oli Saksan keisarikunnan laivaston Graudenz-luokan kevyt risteilijä ensimmäisessä maailmansodassa.


title: SMS Regensburg (1914)

text: Alus tilattiin AG Weseriltä Bremenistä osana vuoden 1911 laivasto-ohjelmaa ja sen köli laskettiin vuonna 1912. Alus laskettiin vesille 25. huhtikuuta 1914 ja se valmistui 3. tammikuuta 1915.


title: SMS Regensburg (1914)

text: "SMS Graudenz" otettiin laivaston palvelukseen tammikuussa 1915 ja se liitettiin Avomerilaivastoon tiedustelijaksi.


title: SMS Regensburg (1914)

text: Alus luovutettiin 1920 sotakorvauksena Ranskalle, joka liitti sen laivastoonsa nimellä "Strasbourg". Alus osallistui 1928 ilmalaiva Italian etsintöihin.


title: SMS Regensburg (1914)

text: Toisessa maailmansodassa 1940 Saksa valtasi Brestissä aluksensa takaisin. Se romutettiin 1944.


title: A. F. Roos

text: Alexander Fredrik Roos (3. tammikuuta 1822 Kristiinankaupunki – 8. joulukuuta 1893 Vaasa) oli suomalainen pappi, opettaja ja ruotsin kielellä kirjoittanut runoilija.


title: A. F. Roos

text: Roosin vanhemmat olivat Kristiinankaupungin kappalainen Johan Henrik Roos ja hänen ensimmäinen vaimonsa Maria Lovisa Wenman. Roos oli naimisissa vuodesta 1851 Johanna Elisabet Wikstedtin kanssa. Hän kävi Vaasan triviaalikoulua ja Turun lukiota ja pääsi ylioppilaaksi 1842. Roos valmistui filosofian kandidaatiksi ja maisteriksi 1850 ja hänet vihittiin papiksi 1869.


title: A. F. Roos

text: Roos toimi Helsingin yläalkeiskoulun laulunopettajana vuodesta 1851, ja hän perusti yksityisopiston Helsinkiin 1853. Hän oli sitten Vaasan ruotsalaisen tyttökoulun (Vasa fruntimmersskola) määräaikainen opettaja vuodesta 1857 ja vakinainen opettaja 1858–1887. Roos toimi myös sanomalehtimiehenä ja Mustasaaren määräaikaisena kappalaisena 1871–1875.


title: A. F. Roos

text: Roos jäi eläkkeelle 1887.


title: Rykmentin murheenkryyni

text: Rykmentin murheenkryyni voi viitata seuraaviin asioihin:


title: Alexander Ramstedt

text: Alexander Ramstedt (9. tammikuuta 1848 Savonlinna – 16. helmikuuta 1889 Savonlinna ) oli suomalainen kansakoulunopettaja, kirjailija ja suomentaja. Hän käytti nimimerkkejä "A.R-dt", "A.R:dt", "A.R-st" ja "Aleksis Raunio".


title: Alexander Ramstedt

text: Ramstedt kävi yläalkeiskoulun ja oli sitten lyhyen aikaa maanmittarin oppilaana kunnes lähti 1868 opiskelemaan Jyväskylän opettajaseminaariin. Hän valmistui kansakoulunopettajaksi sieltä vuonna 1872. Ramstedt oli kansakoulunopettajana Mikkelissä 1872–1875 ja toimi samalla myös Mikkelin lyseon laulun- ja voimistelunopettajana. Vuodesta 1875 Ramstedt oli kansakoulunopettajana Savonlinnassa ja hän oli myös kaupungissa ilmestyneen Savonlinna-lehden toimittajana vuodesta 1876.


title: Alexander Ramstedt

text: Ramstedtin ensimmäiset kirjalliset tuotokset ilmestyivät Jyväskylän seminaarin oppilaiden J. H. Erkon, Olli Wuorisen ja Isa Aspin kokoamassa albumissa "Suomen saloilta". Hän avusti myöhemmin useita lehtiä muun muassa Suomen Kuvalehteä ja hän julkaisi myös itse lyhyen aikaa Läheltä ja kaukaa-nimistä kirjallisuuslehteä.


title: Paquimé

text: Paquimé on muinainen intiaanien rakentama asutuskeskus, jonka rauniot ovat Pohjois-Meksikossa. Paquimé lienee ollut asuttuna noin 1200–1450 jaa.


title: Paquimé

text: Paquimé sijaitsee Pohjois-Meksikossa, Chihuahuan luoteisosassa lähellä Yhdysvaltain New Mexicon etelärajaa Casas Grandesin viljavassa jokilaaksossa. Tämä muinainen keskus liittyy Chihuahuan-Casas Grandesin perinteeseen, jota on tutkittu melko vähän. Paquimé sijaitsee jokilaaksossa, jonka leveys on kolme kilometriä ja jossa viljavan maa-alan pituus on noin 20 kilometriä. Laaksossa on aavikkoa ja ruohoista puoliaavikkoa, joka kasvaa muun muassa agavea. Muutaman kilometrin päässä Paquimésta on lähde, josta saa juomavettä. Joki antaa mahdollisuuden viljelyksien kastelemiseen, ja kasvukausi on pitkä. Kuuratonta aikaa on 225 päivää vuodessa, mutta kuivuudet ovat tavallisia. Joen valuma-alue on noin 16 600 km².


title: Paquimé

text: Puuta sai joenreunan galleriametsistä, mutta pitkiä mäntyjä tuotiin vuorilta. Casas Grandesin joki laskee 120 km:n päässä pohjoisessa olevaan playaan, suolatasankoon.


title: Paquimé

text: Paquimén historia jaetaan esikeraamiseen, plainwaren, viejon, medion, tardion ja espanolesin aikakausiin. Noin 1130–1300 laaksoon alkoi syntyä asutusta, ja noin 1200 alkoi niin sanottu Medio-kausi, johon liittyi Paquimén nousu. Joidenkin tukijoiden mielestä Paquiméa alettiin rakentaa vasta vuonna 1250. Keskukset paisuivat 1300-luvulla suuremmiksi, jopa 2 500 asukkaan kyliksi. Pääosin auringon kuivaamista muta-savitiilistä rakennettu Paquimé hylättiin noin vuonna 1450.


title: Paquimé

text: Paquiméssa on nähtävissä Mesoamerikan intiaanikulttuurien vaikutus rituaalisine pallokenttineen ja kivikasvoisine tasanteineen. Arkkitehtuuri muistuttaa varsinkin Länsi- ja Keksi-Meksikolle ominaista tyyliä. Paquiméssa oli korkeita raknnelmia, kuvakumpuja, aukioita, vedenvarastointijärjestelmä kuivuuden varalta sekä jopa viemäreitä. Veden- ja maansäätelyjärjestelmää kutsutaan nykyään tricheras-nimellä, ja yksittäiset tricherasit ulottuivat Paquimessa ainakin 100 000 m² alalle Vedenvarastointijärjestelmään liittyy vesialtaita ja kanavia.


title: Paquimé

text: Kaikki merkittävät monumentit ovat Paquimén keskustassa: kuvakummut, tasannekummut ja pallokentät, joista kaksi on mesoamerikkalaiseen tapaan T:n muotoisia. Kuvakummut esittävät muun muassa lintua, jonka kaula on katkaistu, sulkakäärmettä ja ristiä. Paquimén keksustassa näyttää suurten rakennelmien ympäristöä ylempänä ollut alue, joka oli alkujaan U:n, L:n tai I:n muotoinen. Kaupungin ruuturakentaminen muistuttaa pueblojen rakenteita, mutta suoraan puebloihin ei Paquimé liittynyt, koska se rakennttiin vasta monien pueblojen romahduksen jälkeen. Rakennusten seinät olivat hyvin paksuja, ja monien huoneiden ala suuri. Seinät lienee tehty kädellä savesta ja mudasta kerros kerrokselta päällekkäin tasoittamalla. Paquimén ala oli 375 000 m², josta kaatettua 50 000-138 000 m²


title: Paquimé

text: Paquimén tyyppisiä, pienempiä asutuskeskuksia on löydetty satoja, ja niitä saattoi olla jopa tuhansia. Pienemmissä keskuksissa oli monia Paquimén arkkitehtuurin piirteitä, kuten pallokentät. Paquimén on katsottu hallinneen muita pienempiä paikkoja valtiomaisesti alikeskusten kautta. Paquimé oli kuusi kertaa suurempi kuin toiseksi suurin löydetty kaupunki. Asutuskeskukset näyttävät keskittyvän 15–20 km:n säteelle Paquimésta. Tällä alueella on myös samantapaisia kulttirakennuksia, joita ei juurikaan ole löydetty kauempana. Joidenkin mielestä tämä tarkoittaa sitä, että Paquimén valta olisi uluttunut vain tälle ydinalueelle. Toiset ovat väittäneet valtakunnan olleen jopa 200 000 km² laajuinen, kun toisten mielestä vaikutussäde ulottui vain Joyce Wellsiin asti eli noin 140–160 kilometrin alueelle.. Paquimé kävi laaja kauppaa, joka ulottui Kaliforniaan ja Länsi-Meksikoon asti.


title: Paquimé

text: Paquimé romahti noin 1450 luultavasti vihollisheimon hyökkäyksen jälkeen.


title: Vuoden teräsrakenne

text: Vuoden teräsrakenne on Teräsrakenneyhdistyksen kilpailusta myöntämä nimitys merkittävälle teräsrakenteelle. Aluksi palkinto myönnettiin vain kohteen arkkitehdille, mutta vuodesta 1989 lähtien se on myönnetty arkkitehdille ja rakennesuunnittelijalle


title: Vuoden teräsrakenne

text: Teräsrakenneyhdistyksen tarkoitus on edistää teräksen ja myös muiden metallien käyttöä rakentamisessa. Osana toimintaansa yhdistys on jakanut teräsrakennepalkinnon vuodesta 1980 lähtien. Se jaetaan yleensä vuosittain, mutta joinakin vuosina se on jätetty jakamatta tarpeeksi korkeatasoisten ehdokkaiden puuttuessa. Vuonna 1986 palkinto jaettiin poikkeuksellisesti kahdelle kohteelle. Ehdokaskohteet voivat olla joko Suomessa tai ulkomailla, mutta niiden suunnittelun on oltava suomalaista alkuperää. Kohteet voivat olla rakennuksia, rakennuslaajennuksia tai muita rakennelmia, ja pääsääntöisesti niiden runkorakenteen on oltava terästä. Palkittavan kohteen tulee olla hyvää arkkitehtuuria, ja sen tulee olla innovatiivinen tai hyödyntää nykytekniikkaa taitavasti. Palkintotoimikunnan nimeää Teräsrakenneyhdistyksen hallitus ja siinä on kuusi jäsentä, joista vähintään kolmen tulee olla arkkitehteja. Jäsenistä yksi on Suomen Arkkitehtiliiton ja yksi Suomen Rakennusinsinööriliiton nimeämä.


title: Vuoden teräsrakenne

text:
Kuvia vuosien 1980–1989 voittajista
Kuvia vuosien 1990–1999 voittajista
Kuvia vuosien 2000–2009 voittajista
Kuvia vuosien 2010– voittajista


title: Gudautan piiri

text: Gudautan piiri (abhaasiksi Гәдоуҭа араион, ) on paikallishallintoalue Abhasiassa. Sen pinta-ala on 1640 neliökilometriä. Asukkaita on 34 900 henkeä (vuonna 2003).


title: Gudautan piiri

text: Mustanmeren rannalla sijaitseva piiri rajoittuu lännessä Gagran ja idässä Suhumin piiriin sekä pohjoisessa Venäjään. Sen läpi virtaa Bzypjoki. Kaukasusvuoret sijaitsevat 15–20 kilometrin päässä rannikosta. Vuoriston keskellä on Ritsajärvi.


title: Gudautan piiri

text: Piirin hallinnollinen keskus on Gudautan kaupunki. Lisäksi siihen kuuluu Novyi Afonin kylpyläkaupunki ja 20 kylähallintoa.


title: Gudautan piiri

text: Seudun kanta-asukkaita ovat Bzypin murretta puhuvat abhaasit. Abhasian ja Georgian sotaan saakka Gudauta oli tasavallan ainoa piiri, jossa abhaasit muodostivat väestön enemmistön (53,1 %). Vuoden 2003 väestönlaskennan mukaan asukkaista 78,8 % on abhaaseja, 11,9 % armenialaisia, 5,9 % venäläisiä ja 1,7 % georgialaisia.


title: Gudautan piiri

text: Tärkeimpiä elinkeinoja ovat maatalous (muun muassa teetä, sitrushedelmiä, viinirypäleitä ja tupakkaa) sekä matkailu. Nähtävyyksiin kuuluu Abhasian historiallisena keskuksena toiminut Lyhnyn kylä.


title: Vuoden ympäristörakenne

text: Vuoden ympäristörakenne on Puutarhaliitto ry:n ja Rakennustuoteteollisuus RTT ry:n järjestämä kilpailu, jossa valitaan Vuoden ympäristörakenne. Tarkoituksena on tehdä tunnetuksi tasokkaita ympäristökokonaisuuksia, joissa on saavutettu esteettisesti ja toiminnallisesti kestävä ja hyvä ympäristö. Vuoden ympäristörakenne on palkittu vuodesta 1991 lähtien.


title: Vuoden ympäristörakenne

text:
Kuvia vuosien 1991–1999 voittajista
Kunniamaininta
Kuvia vuosien 2000–2009 voittajista
Kunniamaininta
Kuvia vuosien 2010– voittajista
Kunniamaininta


title: FS Strasbourg (1936)

text: Strasbourg oli Ranskan laivaston Dunkerque-luokan nopea taistelulaiva (toisinaan luokiteltu taisteluristeilijäksi) toisessa maailmansodassa.


title: FS Strasbourg (1936)

text: Alus tilattiin osana vuoden 1934 laivasto-ohjelmaa Ateliers et Chantiers de Saint Nazaire-Penhoëtilta ja sen piti korvata käytöstä poistettu ja 1938 aseistariisuttu "Océan". Sen köli laskettiin vielä samana vuonna 25. marraskuuta ja alus laskettiin vesille 12. joulukuuta 1936. Alus valmistui joulukuussa 1938.


title: FS Strasbourg (1936)

text: Toisessa maailmansodassa ennen Ranskan antautumista "Strasbourg" osallistui Atlantin saattueiden suojaamiseen. Alus oli huhtikuussa 1940 Mers-el-Kebirissä Britannian kuninkaallisen laivaston hyökätessä operaatio Catapultissa. Se kykeni pakenemaan Touloniin, jossa sen miehistö upotti aluksensa marraskuussa 1942. Italian laivasto nosti aluksen hylyn vuotta myöhemmin ja se palasi palvelukseen 1944. Liittoutuneiden ilmavoimat upottivat aluksen Toulonin satamaan vielä samana vuonna 18. elokuuta. Alus nostettiin uudelleen 1945 ja se palveli koealuksena, kunnes se myytiin romutettavaksi toukokuussa 1955.


title: I. E. Wik

text: Isak Erik Wik, sukunimi aik. "Wiklund" (14. kesäkuuta 1850 Koivulahti – 1. maaliskuuta 1888 Hindersby) oli suomalainen kansakoulunopettaja ja ruotsin kielellä kirjoittanut kirjailija. Hän käytti nimimerkkejä "Erik", "I.E.W." ja "C.I.Wik".


title: I. E. Wik

text: Wik kävi 1864–1866 Anders Svedbergin Munsalaan perustamaa kansakoulua ja oli sitten apuopettajana samassa koulussa 1868–1869. Vuodesta 1871 lähtien Wik oli kansakoulunopettajana Kirkkonummella.


title: I. E. Wik

text: Wik avusti kirjoituksillaan muun muassa Hufvudstadsbladet, Nya Pressen, Åbo Tidning ja Vasa Tidning -lehtiä.


title: Shurayukihime: Urami Renga

text: Shurayukihime: Urami Renga (), tunnetaan myös nimellä "Lady Snowblood 2: Love Song of Vengeance", on Toshiya Fujitan ohjaama japanilainen elokuva vuodelta 1974 ja jatko-osa elokuvalle "Lady Snowblood" pohjaten edelleen manga-tarinaan jossa tytärestä kasvaa kostajahahmo. Elokuva on, jos mahdollista, edeltäjäänsäkin verisempi.


title: Shurayukihime: Urami Renga

text: Aikaisempaan Verilumi-elokuvaan verrattuna tämä etenee suoraviivaisemmin


title: Shurayukihime: Urami Renga

text: Palkkamurhaajaksi ajautunut Yuki Kashima, alias "Verilumi" saadaan kiinni ja tuomitaan kuolemaan. Ennen teloitusta salainen poliisi kaappaa Verilumen ja tarjoaa mahdollisuuden säilyttää henkensä jos hän työskentelisi näiden laskuun "virallisesti kuolleena". Verilumi pistetään vakoilemaan kuulemma vaarallista anarkistia joka tämän tulisi surmata löydettyään tältä todistusaineistoa. Pian Verilumi huomaa etteivät asiat ole niin yksioikoisia kun hänelle on kerrottu.


title: Unzen

text: Mount Unzen () on Japanissa Kyūshūn saarella sijaitseva kerrostulivuorten ryhmä. Vuoren voimakkain purkaus tapahtui vuonna 1792, jolloin purkauksessa syntynyt megatsunami surmasi 15000 ihmistä. Tätä pidettiin Japanin historian pahimpana tulivuorenpurkauksena vuoteen 2011 asti, jolloin Mount Shinmoe purkautui. Vuoden 1991 purkaus synnytti pyroklastisia pilviä, jotka tappoivat 43 ihmistä. 11000 henkeä evakuoitiin läheiseltä asutusalueelta. Vuoden 1996 jälkeen vuori ei ole purkautunut.


title: Souleymane Coulibaly

text: Souleymane Coulibaly (s. 26. joulukuuta 1994 Abidjan, Norsunluurannikko) on norsunluurannikkolainen jalkapalloilija, joka pelaa hyökkääjänä Ykkösliigan Peterboroughissa. Nuorempana häntä kutsuttiin uudeksi Didier Drogbaksi .


title: Souleymane Coulibaly

text: Coulibaly aloitti seurajoukkueuransa AC Sienan nuorisojoukkueessa. Kaudella 2010–2011 hän pelasi 10 ottelua Sienan alle 19-vuotiaissa, tehden yhden maalin.


title: Souleymane Coulibaly

text:
18. heinäkuuta Tottenham Hotspur FC vahvisti päässeensä sopimukseen Coulibalyn kanssa. Debyytissään Tottenhamin paidassa, Brightonia vastaan käydyssä ystävyysottelussa, Coulibaly tuli vaihdosta puoliajalla sisään ja viimeisteli maalin vain 10 minuutissa.
Tottenhamissa Coulibaly pääsi pelaamaan vain alle 21-vuotiaiden joukkueessa.


title: Souleymane Coulibaly

text: Bari osti Coulibalyn kaudelle 2014/15, mutta hän sai peliaikaa vain lainalla Italian kolmannella sarjatasolla Pistoiesessa.


title: Souleymane Coulibaly

text: 20. heinäkuuta 2015 Coulibaly siirtyi ilmaisella siirrolla Peterboroughiin.


title: Souleymane Coulibaly

text: Souleymane Coulibaly aloitti kansainvälisen uransa pelatessaan alle 17-vuotiaiden maajoukkueessa vuoden 2011 MM-kisoissa. Coulibaly herätti huomiota huikeilla peliesityksillään tehden kahdeksan maalia kolmessa ottelussa kisojen alkulohkossa. Hän teki Australiaa vastaan yhden, Tanskaa vastaan neljä ja Brasiliaa vastaan kolme maalia. Coulibaly teki joukkueensa kaikki maalit alkulohkossa.Coulibaly teki myös maalin 2-3 tappioon päättyneessä puolivälieräottelussa Ranskaa vastaan. Coulibaly teki MM-kisoissa 4 ottelussa 9 maalia. Kisojen päätyttyä Coulibaly palkittiin kultaisella kengällä. Hienojen peliesitystensä ansiosta Coulibaly herätti kiinnostusta monissa huippuseuroissa mm. Manchester Unitedissä ja Real Madridissa.


title: Fabian Wrede -luokan koululaiva

text: Fabian Wrede -luokka käsittää kolme Suomen merivoimien käytössä olevaa koululaivaa. Alukset ovat Merisotakoulun käytössä merenkulun perustaitojen opetukseen erityisesti saaristo- ja rannikkovesillä. Luokan alukset "Fabian Wrede", "Wilhelm Carpelan" ja "Axel von Fersen" ovat valmistuneet 2006-2008 Uudenkaupungin Työveneen telakalla, ja ne korvasivat vanhat Heikki-luokan koululaivat.


title: Fabian Wrede -luokan koululaiva

text: Fabian Wrede -luokan alukset ovat teräsrunkoisia kansirakenteiden ollessa alumiinia. Aluksissa on yksi 500 kW CAT C 18 -moottori, yksi potkuri sekä keulapotkuri. Apukoneena on 38 kVA:n dieselagregaatti. Miehistönä voi olla kahdeksan varusmiestä sekä 2+2 kouluttajaa ja miehistönjäsentä. Erityisesti koululaivoiksi suunniteltuina alusten komentosillan varustelu on tehty suurempien sota-alusten mukaisesti, konehuone on tarpeeksi tilava oppilaille ja ruokailutila voidaan muuttaa opetushuoneeksi.


title: Fabian Wrede -luokan koululaiva

text: Fabian Wrede -luokan alukset on nimetty vanhojen Von Fersen -luokan yhteysalusten mukaan Ruotsin vallan ajan suomalaisaatelisten nimillä. "Fabian Wrede", kylkinumeroltaan 690, on nimetty Fabian Casimir Wreden mukaan ja luovutettiin merivoimille 15.8.2006. "Wilhelm Carpelan" (691), Wilhelm Carpelanin kaima luovutettiin 14.6.2007. Viimeisimpänä Axel von Fersen vanhemman mukaan nimetty "Axel von Fersen" (692) luovutettiin 30.6.2008.


title: Glyseriinihappo

text: Glyseriinihappo eli 2,3-dihydroksipropaanihappo (CHO) on kaksi hydroksyyliryhmää sisältävä karboksyylihappo. Ulkomuodoltaan yhdiste on siirappimaista nestettä. Glyseriinihapon suoloja ja estereitä kutsutaan "glyseraateiksi" Luonnossa yhdistettä esiintyy lukuisissa kasveissa ja myös eläimissä fruktoosin aineenvaihduntatuotteena.


title: Glyseriinihappo

text: Glyseriinihappoa valmistetaan perinteisesti hapettamalla glyseriiniä typpihapon avulla. Sen valmistamiseksi on kehitetty katalyyttisiä hapetusmenetelmiä, jossa heterogeenisenä katalyyttinä toimii jalometalli. Metalleina on käytetty muun muassa kultaa, platinaa ja palladiumia. Näistä selektiivisimmäksi glyseriinihappoa kohtaan on osoittaunut kulta, muita käytettäessä muodostuu enemmän myös muita glyseriinin hapetustuotteita, kuten glyseraldehydiä, tartronihappoa ja hydroksipalorypälehappoa. Nämä prosessit ovat melko kalliita ja tilalle on pyritty kehittämään bioteknillisiä prosesseja, joissa etikkahappobakteerit hapettaisivat glyserolin selektiivisesti glyseriinihapoksi.


title: Glyseriinihappo

text: Kasveissa fotorespiraation seurauksena muodostuva hydroksipalorypälehappo pelkistetään hydroksipyruvaattireduktaasientsyymin katalysoimana glyseriinihapoksi. Tästä kasvit muokkaavat peroksisomeissaan 2-fosfoglyseriinihappoa, jota voidaan käyttää edelleen fotosynteesin yhteydessä.


title: Glyseriinihappo

text: Glyseriinihapon on todettu nopeuttavan etanolin hapettumista elimistössä ja siten kiihdyttävän sen aineenvaihduntaa. Sillä on myös huomattu olevan maksan toimintaa kiihdyttävää ja kolesterolin hajotusta parantavia vaikutuksia eläinkokeissa.


title: Glyseriinihappo

text: Yhdisteellä ei sen valmistuskustannuksista johtuen ole kovin suurta kaupallista merkitystä. Sitä kuitenkin tutkitaan lääke- ja kosmetiikka-aineiden synteesissä. Glyseriinihappoon pohjautuvia polymeerejä voidaan mahdollisesti hyödyntää myös funktionaalisina pinnoitteina esimerkiksi lääkeainetableteissa säätelemään lääkeaineen vapautumista.


title: Docrates Syöpäsairaala

text: Docrates Syöpäsairaala on Helsingissä toimiva Pohjoismaiden ensimmäinen ja toistaiseksi ainoa yksityinen kattavasti ja kokonaisvaltaisesti syövänhoitoon erikoistunut sairaala. Se luonnehtii toimintaansa julkista sektoria täydentäväksi. Docrates Oy perustettiin vuonna 2006, ja sairaala aloitti toimintansa Eiran sairaalan tiloissa syksyllä 2007. Se muutti 2009 Jätkäsaareen omiin tiloihin, missä sillä on sairaalaoikeudet. Docrates Syöpäsairaalan yhteydessä toimii myös vuodeosasto ja Terveys- ja hyvinvointikeskus. Sairaalan toimintaan kuuluu muun muassa syövän diagnostiikkaa, lääkehoidot, sädehoidot sekä isotooppihoidot. Syöpäleikkaukset tehdään kumppanisairaaloissa. Docrates osallistuu myös kliinisiin lääketutkimuksiin ja uusien hoitomenetelmien testaukseen ja kehittämiseen.


title: Docrates Syöpäsairaala

text: Docrateen sijaintikiinteistö Saukonpaadenrannassa on osa Länsisataman aluerakentamisprojektia Jätkäsaaressa. Siinä toimii myös sairaalan yhteistyöyrityksiä.


title: Docrates Syöpäsairaala

text: Docrates Oy:n perustivat vuonna 2006 fyysikko Pekka Aalto, lääkäri Timo Joensuu ja fyysikko Harri Puurunen.


title: Docrates Syöpäsairaala

text: Pekka Aalto (s. 1945) on osallistunut kudosta säästävän täsmäsädehoidon kehittämiseen ja toiminut yrittäjänä ja liikkeenjohtajana sädehoitoteknologian alalla. Kliinisen onkologian dosentti Timo Joensuu (s. 1959) on lääkärinä ja tutkijana erikoistunut syöpätauteihin sekä sädehoitoon. Hän on toiminut Docrates Syöpäsairaalan johtavana ylilääkärinä useita vuosia. Vuodesta 2014 lähtien sairaalan johtavana ylilääkärinä on toiminut syöpätautien ja sädehoidon erikoislääkäri, dosentti Tom Wiklund, joka siirtyi tehtävään Pfizerin Suomen lääketieteellisen johtajan paikalta. Harri Puurunen (s. 1959) on fyysikkona vastannut tuotekehitysprojekteista Aallon johtamassa Dosetekissa sekä toiminut Tekesissä teknologiajohtajana ja rahoitusjohtajana. Puurunen oli Docrateen toimitusjohtaja 2006–2010 ja 2011–2012 ja on sen jälkeen toiminut sairaalan talousjohtajana. Vuosina 2010–2011 toimitusjohtajana oli Marco Hautalahti. Toimitusjohtajaksi nimitettiin 2012 Siv Schalin, joka oli aikaisemmin GE Healthcaren Suomen yhtiön toimitusjohtaja. Schalinin jälkeen vuonna 2017 toimitusjohtajana aloitti Ilpo Tolonen, joka siirtyi Docrateelle lääkeyhtiö MSD:ltä Suomen ja Baltian toimitusjohtajan tehtävästä.


title: Docrates Syöpäsairaala

text: Sairaalan vakinaiseen lääkärikuntaan kuuluvat muun muassa sädehoidon ylilääkäri Timo Joensuu, lääkehoidon ylilääkäri Tuomo Alanko, isotooppiylilääkäri Kalevi Kairemo, urologian ylilääkäri Martti Ala-Opas sekä radiologian ylilääkäri Merja Raade. Lisäksi yhtiö työllistää noin 30 lääkäriä ja muuta syövän hoidon asiantuntijaa.


title: Docrates Syöpäsairaala

text: Docrates on suomalaisessa omistuksessa oleva yritys, jonka suurin osakkeenomistaja on Aho Groupiin kuuluva Aava Terveyspalvelut Oy. Muina omistajina perustajien lisäksi on Docrateen henkilökuntaa, suomalaisia yksityishenkilöitä sekä suomalaisia perheyrityksiä.


title: Docrates Syöpäsairaala

text: Sairaalan työntekijämäärä on yli 50 henkeä. Potilaskäyntejä oli 17 000 vuodessa. Neljäsosa potilaista tuli ulkomailta, yli 50 eri maasta. Suurin osa ulkomailta saapuvista potilaista tulee Venäjältä, Skandinaviasta ja Baltian maista.


title: Docrates Syöpäsairaala

text: Docrates Syöpäsairaalan ylilääkäri, dosentti Timo Joensuu, työskenteli 15 vuotta HYKS:n syöpätautien klinikalla. Aaltoon hän tutustui 1995. Joensuu otti ensimmäisenä sädehoitolääkärinä pohjoismaissa käyttöön IMRT:n (intensiteettimuokattu sädehoito). Kasvaimeen kohdistetaan täsmällisesti tuhoava annos, mutta ympäröivät kudokset suojellaan. Jo ennen sitä oli kehitetty stereotaktinen hoito, jossa hoito kohdistetaan kolmiulotteisesti tietokone- ja magneettikuvauksen avulla. IMRT:n ja stereotaktisen hoidon synteesinä on edelleen Suomessa kehitetty VMAT Rapid Arc -menetelmä, joka nopeuttaa hoitoa. Docrates Syöpäsairaala otti ensimmäisenä Suomessa käyttöön VMAT Rapid Arc -tekniikan eturauhassyövän sädehoidossa.


title: Docrates Syöpäsairaala

text: Syövän sädehoidossa uutta teknologiaa edustaa kudoksensisäinen, ns. HDR (High Dose Rate) -brakyhoito, jonka edeltäjää LDR (Low Dose Rate) -brakyhoitoa Docrateen urologian ylilääkäri Martti Ala-Opas käytti ensimmäisenä Suomessa eturauhassyövän hoidossa. Tällä hetkellä Docrateella on Suomen pisin ja laajin kokemus eturauhassyövän hoidosta HDR-braky-menetelmällä. Uudet sädehoitomenetelmät mahdollistavat paremmin kohdistettuja, entistä suurempia sädeannoksia ja näin entistä parempia syövän hoitotuloksia vähemmillä sivuvaikutuksilla.


title: Docrates Syöpäsairaala

text: Docrates syöpäsairaala on myös edelläkävijä syövän diagnostiikassa. Eturauhassyövän diagnostiikassa MRI-tutkimus otettiin käyttöön jo vuonna 2006, ja sairaalassa on myös käytössään poikkeuksellisen laaja valikoima erilaisia merkkiaineita PET-TT-kuvauksia varten.


title: Newcastle Eagles

text: Newcastle Eagles on koripalloseura Newcastle upon Tynesta.


title: Newcastle Eagles

text: Seura on tunnettu nimellä Newcastle Eagles vuodesta 1996 lähtien. Ensimmäisen Britannian mestaruuden seura voitti vuonna 2005. Vuotta myöhemmin Eagles saavutti tripla-mestaruuden voitettuaan sarjamestaruuden lisäksi BBL cupin ja BBL Trophyn. Eagles voitti maan mestaruuden kolmannen kerran perättäin vuonna 2007. Vuonna 2009 seura voitti neljännen BBL:n mestaruuden. Vuonna 2012 Eagles voitti jälleen Britannian-mestaruuden, BBL-cupin sekä BBL Trophyn.


title: Ernie Barbarash

text: Ernie Barbarash (s. 31. elokuuta) on kanadalainen elokuvaohjaaja ja tuottaja. Hän aloitteli uraansa 1990-luvun lopulla tuottajana ja oli muun muassa tuottamassa elokuvaa "Amerikan psyko". Sittemmin vuodesta 2004 lähtien hän on työskennellyt myös ohjaajana. Barbarash ohjasi myös kaksi minisarjaa "The Guard" ja "Meteori".


title: Ernie Barbarash

text: Alun perin Barbarash oli kiinnostunut teatterista 11-vuotiaana ja kolme vuotta myöhemmin hänen mielenkiintonsa siirtyi teatteriohjaamisen pariin.


title: Toljatin voiton monumentti

text: Toljatin voiton monumentti tai Muistomerkki Suuren Isänmaallisen Sodan 40. vuosipäivän kunniaksi () on muistomerkki Toljatin kaupungissa Venäjällä. Muistomerkki rakennettiin Neuvostoliiton voitettua toisen maailmansodan 40 vuotta sitten. Kymmenmetrinen monumentti valmistui vuonna 1985, ja sen suunnitteli Simon Winograd. Teos edustaa sosialistista realismia. Vuosina 1987–1988 monumenttiin lisättiin ikuinen liekki ja kohokuvia.


title: Hitlerin poika

text: Nimi () on Pieter de Poorteren vuonna 2010 ilmestynyt sarjakuva-albumi. Teoksen on julkaissut suomeksi vuonna 2011 kustannusyhtiö Kumiorava.


title: Patung Yesus Memberkati

text: Patung Yesus Memberkati () on 50-metrinen Jeesusta esittävä patsas Manadon kaupungissa Indonesian Sulawesin saarella. Patsaan alusta on 20 metriä ja patsas itse 30 metriä korkea. Patsas maksoi noin 540 000 Yhdysvaltain dollaria. Patsas on paljastettu vuonna 2007.


title: Richard Grainger

text: Richard Grainger (1797–1861) oli englantilainen kiinteistöalan yrittäjä. Hän vaikutti suuresti siihen, miltä Newcastlen keskusta näyttää nykyisin, sillä hän rakennutti sinne monia merkittäviä osia vuosina 1835–1842. Grainger kehittyi kahdessakymmenessä vuodessa rakennustöiden hanslankarista Koillis-Englannin suurimmaksi kiinteistöalan toimijaksi. Hän rakennutti Eldon Squaren, Leezes Terracen, Royal Arcaden ja Grainger Marketin.


title: Richard Grainger

text: Grainger käytti useita nimekkäitä paikallisia arkkitehtejä, kuten John Dobsonia, John Stokoeta, John ja Benjamin Greeniä, Thomas Oliveria ja John Wardlea. Grainger Marketiksi kutsuttua toria pidettiin omana aikanaan ennennäkemättömän suurellisena marmorisine suihkulähteineen, ja sen kaasuvaloilla valaistuihin avajaisiin osallistui yli kaksituhatta ihmistä. Graingerin saama tilaisuus uudistaa ja suunnitella koko kaupungin keskusta oli harvinaislaatuinen; Georges-Eugène Haussmann pääsi tekemään saman Pariisille vuosikymmeniä myöhemmin Napoleon III:n aikana. Erilaiset hankkeet eivät aina olleet kannattavia, ja Grainger viettikin elämänsä viimeiset vuosikymmenet varattomana ja sivussa julkisuudesta.


title: Richard Grainger

text: Newcastlen vanha keskusta, Grainger Town, on nimetty Graingerin mukaan. Grainger Townissa on 450 rakennusta, joista lähes puolet on museoviraston suojelemia. Alue oli 1970-luvulla rappeutumassa pahasti, mutta vuosina 1997–2003 siellä toteutettiin laajamittainen kehityshanke, jonka aikana rakennuksia kunnostettiin ja alueelle tuotiin uutta elämää ja työpaikkoja.


title: Gregory Campbell

text: Gregory James "Greg" Campbell (s. 17. joulukuuta 1983 London, Ontario, Kanada) on kanadalainen jääkiekkoilija, joka pelaa NHL-joukkue Columbus Blue Jacketsissa. Campbellin vahvuuksia ovat luistelu, kahden suunnan pelaaminen sekä alivoimapelaaminen. Hän on keskushyökkääjä, mutta osaa pelata mitä tahansa hyökkäyksen paikkaa.


title: Gregory Campbell

text: Campbell on entisen NHL-puolustajan, -valmentajan ja NHL:n vanhemman varatoimitusjohtajan sekä nykyisen jääkiekkotoimintojen johtajan, Colin Campbellin poika. Gregory Campbellin kausipalkka on 1,1 miljoonaa dollaria.


title: Gregory Campbell

text: Campbell syntyi Londonin kaupungissa, mutta kasvoi sieltä noin 50 kilometrin päässä sijaitsevassa Tillsonburgin kaupungissa, jossa hän aloitti myös jääkiekon. Hän pelasi juniorina Tillsonburg Tornados, Elgin-Middlesex Chiefs, Aylmer Aces ja St. Thomas Stars-nimisissä joukkueissa ennen siirtymistään OHL:ään.


title: Gregory Campbell

text: Campbell siirtyi OHL-joukkue Plymouth Whalersiin kaudeksi 2000–2001. Hän teki siellä ensimmäisellä kaudellaan tehot 2+12=14, mutta toinen kausi 2001–2002 oli Campbellille läpimurto hänen tehdessä 65 runkosarjaottelussa tehot 17+36=53. Campbell oli joukkueen toiseksi paras syöttäjä Kris Vernarskyn kanssa. Florida Panthers varasi hänet kolmannella kierroksella 67. pelaajana .


title: Gregory Campbell

text: Kaudeksi 2002–2003 Campbellin OHL-seura vaihtui Whalersista Kitchener Rangersiin. Hän teki runkosarjassa liigan yhden kauden piste-ennätyksensä tehoilla 23+33=56 ja kevään 2003 pudotuspeleissä Campbell sijoittui 15 osumallaan maalipörssissä toiseksi Ottawa 67'sin Corey Locken jälkeen. Hän voitti kauden päätteeksi OHL:n mestaruuden ja koko CHL:n mestaruuden, Memorial Cupin. Campbell voitti tehoilla 1+6=7 Memorial Cup-turnauksen piste- (Ed Chynoweth Trophy) ja syöttöpörssin, valittiin tähdistökentälliseen, palkittiin urheilullisimpana pelaajana George Parsons Trophylla.


title: Gregory Campbell

text: Campbell siirtyi kaudeksi 2003–2004 Florida Panthersin organsaatioon. Hän pelasi lähes koko kauden sen farmijoukkue San Antonio Rampagessa, AHL:ssä. Campbell pelasi kauden aikana myös kaksi NHL-ottelua ilman tehopisteitä. Kauden 2004–2005 hän pelasi kokonaan Rampagessa takia. Kausi 2005–2006 oli Campbellille tulokaskausi NHL:ssä ja hän teki 64 runkosarjaottelussa tehot 3+6=9. Hän pelasi kauden aikana myös 11 ottelua Panthersin uudessa farmijoukkueessa Rochester Americansissa.


title: Gregory Campbell

text: Kausi 2006–2007 oli Campbellin ensimmäinen kokonainen NHL:ssä, eikä hän ole siitä eteenpäin saanut enää farmikomennuksia. Kaudella 2008–2009 Campbell teki tehoilla 13+19=32 NHL:n yhden kauden piste-ennätyksensä.


title: Gregory Campbell

text: Kesäkuussa 2010 Campbell kaupattiin Nathan Hortonin kanssa Boston Bruinsiin vaihdossa Dennis Widemaniin, ensimmäisen kierroksen varausvuoroon kesälle sekä kolmannen kierroksen varausvuoroon kesälle . Hän saavutti kaudella 2010–2011 13 osumallaan yhden kauden maaliennätyksensä ja pelasi keväällä 2011 ensimmäiset NHL-pudotuspelinsä, jotka päättyivät Stanley Cupiin. Campbell pelasi Bostonissa viisi kautta.


title: Gregory Campbell

text: Kesällä 2015 Campbell teki kaksivuotisen sopimuksen Columbus Blue Jacketsin kanssa. Kaudella Columbus yritti ensin kaupata Campbellin, mutta laittoi hänet sitten vapaiden pelaajien listalle, jotta voisi pudottaa hänet farmijoukkueeseen. Campbell ei halunnut pelata AHL-liigassa, joten hän ei osallistunut farmijoukkueen toimintaan, minkä seurauksena Columbus hyllytti Campbellin.


title: Gregory Campbell

text: Campbell voitti alle 20-vuotiaiden MM-hopeaa vuonna 2003.


title: The Adventures of Rain Dance Maggie

text: "The Adventures of Rain Dance Maggie" on Red Hot Chili Peppersin ensimmäinen singlenä julkaistu kappale yhtyeen kymmenenneltä studioalbumilta "I’m with You". Single julkaistiin 18. heinäkuuta 2011. Single oli yhtyeen ensimmäinen neljään vuoteen.


title: The Adventures of Rain Dance Maggie

text: Kappale soitettiin radiossa ensimmäistä kertaa 13. heinäkuuta, BBC Radio 1 -kanavalla. Yhtye soitti kappaleen ensimmäistä kertaa livenä 27. heinäkuuta 2011 Big Surissa, Kaliforniassa, yksityistilaisuudessa 300 katsojalle.


title: The Adventures of Rain Dance Maggie

text: Yhtyeen laulajan Anthony Kiedisin mukaan hän ei itse tiennyt, että kappaleesta tulisi single. Kappale alkoi muodostua yhtyeen basistin Flean keksimän "klassisen" bassokuvion ympärille. Yhtyeen kitaristi Josh Klinghoffer lisäsi siihen kitarariffinsä, jonka päälle rumpali Chad Smith kehitti rumpukompin. Vaikka kappaleen aihio oli nyt jo koossa, ei Kiedis vielä uskonut siitä tulevan muuta kuin b-puoli.


title: The Adventures of Rain Dance Maggie

text: Kun Kiedis saapui myöhemmin kotiinsa ja kuunteli kappaletta, tuntui se hänestä hauskalta ja hyvältä tanssikappaleelta, joka sopisi singlen b-puolelle. Kun ihmiset sattuivat kuulemaan kappaleen, he pitivät sitä erinomaisena, jolloin kappale "nousi" singleksi.


title: The Adventures of Rain Dance Maggie

text: Kun Kiedisiltä kysyttiin, kuka on kappaleessa ja sen nimessä esiintyvä "Maggie", hän vastasi: "Maggie on muistojen ja ihmisten kokoelma, jotka ovat jääneet tajuntaani. Ne tulivat takaisin mieleeni tämän kappaleen kuultuani, jonka jälkeen ne tulivat vanhan kynän kautta paperille. Nimet on muutettu suojelemaan syyttömiä. Myöhemmin kuitenkin huomasin, että on olemassa Maggie, oikeastaan heitä on kaksi."


title: The Adventures of Rain Dance Maggie

text: Räppäri Kreayshawnin oli alun perin tarkoitus ohjata singlen musiikkivideo. Hän kertoi MTV:lle kaiken alkaneen siitä, kun hänen managerinsa ilmoitti hänelle, että Warner etsii Red Hot Chili Peppersin uudelle musiikkivideolle ohjaajaa. Lopulta Kreyshawn valittiin muiden joukosta musiikkivideon ohjaajaksi. Vaikka hän oli aluksi musertunut, hänen epäilyksensä hävisivät hänen puhuttuaan videosta Anthony Kiedisin kanssa. Heillä oli samanlainen mielikuva siitä, minkälaiseksi videon pitäisi tulla.


title: The Adventures of Rain Dance Maggie

text: Kreayshawnin versio musiikkivideo kuitenkin hylättiin ja sitä ei todennäköisesti julkaista ollenkaan, vaikka mitään varmistusta asiasta ei ole ilmoitettu. Warner Brosin edustajan mukaan "videota ei todennäköisesti näytetä, koska yhtye ja Kreayshawn menivät eri suuntiin."


title: The Adventures of Rain Dance Maggie

text: Yhtye piti 30. heinäkuuta 2011 ilmaiskonsertin erään rakennuksen katolla Venice Beachillä. Esityksen aikana kuvattiin materiaalia kappaleen toiseen musiikkivideon versioon, Kreayshawnin idean hylkäämisen takia. Toisen version, josta lopulta tuli kappaleen varsinainen musiikkivideo, ohjasi Marc Klasfeld. Hänen ideanaan oli tehdä jotakin samanlaista kuin The Beatlesin kappaleen "Get Back" musiikkivideo. Kiedisin mielestä idea kuulosti hyvältä. Yhtye valitsi kuvauspaikaksi kerrostalon katon Venice Beachillä, jonne kerääntyi paljon ihmisia seuraamaan videon tekoa. Klasfeldin mukaan videon kuvauksen ainoana onglemana oli se, että talon ympärillä ei ollut turvaverkkoja estämässä sitä, että videon kuvausten aikana mahdollisesti joku jäsenistä putoaisi katolta. Lopputulosta Klasfeld kuvaa "yksinkertaiseksi ja ikoniseksi".


Newcastle Literary and Philosophical Society, lyhyesti "Lit & Phil", on Newcastlessa Englannissa toimiva filosofinen keskusteluseura, joka ylläpitää Englannin suurinta yksityistä kirjastoa Lontoon ulkopuolella.
Nykyisin seuran kirjakokoelmiin kuuluu noin 150 000 nidettä. Musiikkikokoelmassa on 8 000 CD:tä ja 10 000 LP:tä. Seura järjestää edelleen erilaisia yleisötilaisuuksia.


title: Newcastle Literary and Philosophical Society

text: Seura perustettiin vuonna 1793. Sen keskusteluissa oli kiellettyä puhua politiikasta ja uskonnosta. Seura oli kuitenkin edistyksellinen ja hyväksyi naisjäseniä jo 1804. Sen luentosalissa oli sähkövalot jo 1880, Englannin ensimmäisenä julkisena tilana.


title: Kerr Smith

text: Kerr Van Cleve Smith (s. 9. maaliskuuta 1972 Exton, Pennsylvania) on yhdysvaltalainen näyttelijä, joka tunnetaan parhaiten "Dawson's Creekin" Jack McPheenä, "Life Unexpectedin" Ryan Thomasina ja "My Bloody Valentine 3D:n" Axel Palmerina.


title: Kerr Smith

text: Smith syntyi Extonissa, Pennsylvaniassa 9. maaliskuuta 1972. Hänen isänsä on taloudellinen neuvonantaja ja hänellä on Allison niminen sisko. Hän kävi Peircenin peruskoulua ja hän valmistui Hendersonin lukiosta ja opiskeli sen jälkeen Vermontin yliopistossa.


title: Kerr Smith

text: Smith aloitti näyttelemisen yhdysvaltalaisessa saippuasarjassa nimeltä "As the World Turns". Siinä hän esitti Teddy Hughesia 24 jakson ajan vuosina 1996–1997. Vuonna 1998 hän sai roolin yhdysvaltalaisesta saippuasarjasta Dawson's Creek. Siinä hän näytteli 16-vuotiasta Jack McPheetä, vaikka Smith oli tuolloin oikeasti 26-vuotias. Hän on esiintynyt muun muassa issa Andrew "Drew" Bedfordina, NCIS Rikostutkijat -sarjassa merivoimien luutnantti Jonas Cobbina ja draamasarjassa Life Unexpected.


title: Kerr Smith

text: Smith meni naimisiin näyttelijä Harmoni Everettin kanssa 7. kesäkuuta 2003, mutta haki avioeroa 20. maaliskuuta 2009. Smith on suorittanut pilotin tutkinnon. Hän myös soittaa bassoa ja pianoa.


Ufologia ja ufokokemukset uskonnollisina ilmiöinä: Teoreettinen tutkimus on Jaakko Närvän vuonna 2008 ilmestynyt uskontotieteen väitöskirja.


title: Ufologia ja ufokokemukset uskonnollisina ilmiöinä

text: Närvän mukaan ufoperinne ja sitä edeltäneet, 1800-luvun lopussa ja 1900-luvun alussa nähdyt ”ihmealukset” olivat teknisiä versioita vanhoista enkeli- ja jumalakokemuksista ja -kuvastosta sekä kansanomaisesta uskonnosta, kuten haltijauskomuksista. Humanoidien tavoin eurooppalaiset keijut ja haltijat olivat erikoisen näköisiä, heidän kohtaamiseensa liittyi poikkeavia ilmiöitä ja he kaappasivat ihmisiä omaan maailmaansa.


title: 19 (Adelen albumi)

text: 19 on brittiläisen laulajan Adelen esikoisalbumi, joka julkaistiin 28. tammikuuta 2008. Albumi debytoi Yhdysvalloissa Billboard 200 -listan sijalla 56 ja pysyi listalla useita viikkoja. Saturday Night Live -esityksen jälkeen albumi nousi sijalle 46 ja sitä seuraavana sijalle 11, myytyään 25 000 kappaletta sillä viikolla. Vuonna 2009 albumi voitti kaksi Grammy-palkintoa ja albumi nousi Yhdysvalloissa sijalle kymmenen. Albumi sai uutta tuulta alleen maailmalla Adelen toisen studioalbumin julkaisun jälkeen vuonna 2011. Yhdysvalloissa albumi on myynyt platinaan oikeuttavan määrän eli yli miljoona kappaletta. Maailmanlaajuisesti albumia on myyty yli kolme miljoonaa kappaletta.


title: William George Armstrong

text:
William George Armstrong (1810–1900) oli englantilainen keksijä, tiedemies, insinööri ja liikemies. Hän perusti Newcastlen lähelle Tynejoen varrelle Elswickiin tehtaat, jotka työllistivät parhaimmillaan 25 000 henkeä. Siellä valmistettiin aseita, laivoja ja hydraulisia nostokurkia.
Armstrong rakensi Newcastleen kääntösillan ja London Bridgen hydraulisen mekanismin.


title: MetroCentre

text: MetroCentre on suuri ostoskeskus Gatesheadissa lähellä Newcastlea Pohjois-Englannissa. Se on pinta-alaltaan Euroopan suurin ostoskeskus, siellä on yli 330 liikettä. Keskus avattiin vuonna 1986. Keskuksen liikenneyhteydet ovat varsin hyvät: sen vieressä on Metrocentren rautatieasema ja sillä on oma liittymä A1-valtatielle.


title: Bessie Surtees House

text: Bessie Surtees House on English Heritagen omistama vanha rakennus Newcastlen keskustassa Koillis-Englannissa. Ensimmäinen maininta talosta on vuodelta 1465, ja ensimmäisen kerroksen takkaan on kaiverrettu muisto häistä vuonna 1657. 1770-luvulla talossa asui nuori tyttö nimeltä Bessie Surtees, joka karkasi ikkunasta paikallisen hiilikauppiaan pojan John Scottin kanssa. He menivät naimisiin Skotlannissa. Pojasta tuli myöhemmin lordikansleri.


title: Piritta (ravintola)

text: Cafe Piritta on Helsingin Tokoinrannassa sijaitseva kahvila, joka aloitti vuonna 1977 kesäkahvilana. Rakennuksen suunnittelivat arkkitehdit Irmeli ja Markus Visanti. Suuri osa asiakaspaikoista oli avoterassilla, jota reunusti kaksi lähes erillistä rakennusta, toisessa oli keittiötilat ja toisessa kahvilatilaa.


title: Piritta (ravintola)

text: Vuosien kuluessa rakennus rapistui, kun suunnitellut korjaukset lykkääntyivät, ja ravintola oli kiinni 2005–2010. Käyttämättömä ollut rakennus kärsi ilkivallasta, ja vuonna 2007 kahvila vallattiin kahteen otteeseen. Korjaussuunnitelmat olivat kuitenkin valmistuneet ja rakennuslupa oli myönnetty elokuussa 2008. Omistajan tarkoitus oli aloittaa remontti vielä samana syksynä ja avata uudistettu Piritta vappuna 2009. Toisin kuitenkin kävi: syyskuussa 2009 Pirittassa syttyi tulipalo ja rakennus kärsi pahoja vaurioita. Vanhoja rakenteita jäi jäljelle sen verran vähän, että kahvila jouduttiin rakentamaan käytännössä kokonaan uudelleen ja korjausaikataulu venyi.


title: Piritta (ravintola)

text: Uudistettu Piritta avattiin huhtikuussa 2010. Sen on suunnitellut arkkitehti Veli-Markku Kukkanen Arkkitehtitoimisto CJN:stä. Sisustus on Kaisa Blomstedtin ja Eva Koberin käsialaa. Kahvila on auki ympäri vuoden ja siinä on sisätiloissa 100 asiakaspaikkaa ja terassilla 150.


title: Piritta (ravintola)

text: Pirittan rakennutti ja sitä hoiti vuoden 2013 heinäkuun loppuun asti Oy Ursula, joka omistaa myös Kaivopuiston Café Ursulan. Ursulan omistajat olivat voittoa tavoittelemattomia yhteisöjä: yhdistykset Helsingin ensikoti, Kesäkoti Kallioniemi, Käpyrinne, Lomakoti Kotoranta ja Pienperheyhdistys sekä säätiö Kansan Sivistysrahasto. Liiketoiminnan tuotto jaettiin näiden yhteisöjen kesken. Elokuun 2013 alussa Piritta siirtyi uudelle omistajalle, Rami’s Coffee Oy:lle.


title: Pascal Meier

text: Pascal Meier (s. 18. kesäkuuta 1990) on sveitsiläinen salibandymaalivahti. Meierin seura Swiss Mobiliar Leaguessa on HC Rychenberg Winterthur. Hän on edustanut Sveitsiä MM-kisoissa vuosina 2012, 2014, 2016 ja 2018.


title: Newcastlen tuomiokirkko

text: Newcastlen tuomiokirkko ("Cathedral Church of St Nicholas" eli "Newcastle Cathedral") on pyhälle Nikolaokselle omistettu kirkko Newcastlessa, Koillis-Englannissa. Se sijaitsee lähellä Newcastlen keskusasemaa. Katedraalissa on erikoinen lyhtymäinen torni ja keskiaikainen ikkuna.


title: Newcastlen tuomiokirkko

text: Pyhän Nikolaksen kirkko on toiminut seurakuntakirkkona yli 900 vuoden ajan, mutta siitä tuli katedraali vuonna 1882, kun piispanistuin siirtyi Newcastleen. Nykyinen rakennus tehtiin aikaisemman normanniaikaisen kirkon paikalle.


title: Connor Murphy

text: Connor Murphy (s. 26. maaliskuuta 1993 Boston, Massachusetts) on yhdysvaltalainen jääkiekkoilija, pelipaikaltaan puolustaja. Hän pelaa NHL-joukkue Chicago Blackhawksissa.


title: Connor Murphy

text:
Phoenix Coyotes varasi Murphyn numerolla 20 . Ennen tilaisuutta NHL:n kykyjenetsijätoimisto arvioi hänet Pohjois-Amerikassa pelaavista kenttäpelaajista vasta sijalle 25.
Hänen isänsä on Philadelphia Flyersiin aikoinaan varattu uransa lopettanut puolustaja Gord Murphy, joka pelasi 14 vuoden ajan viidessä eri joukkueessa. Tällä hetkellä hän toimii Florida Panthersin apulaisvalmentajana.


title: Connor Murphy

text: Murphy edusti Yhdysvaltoja alle 18-vuotiaiden MM-kilpailuissa vuonna 2011, kun joukkue voitti jo kuudennen kultansa alle 18-vuotiaiden tasolla. Hän teki 3 maalia ja syötti yhden kuudessa ottelussa. Loppuottelussa hän teki ratkaisumaalin jatkoajalla Ruotsia vastaan.


title: Children on Stun

text:
Children on Stun on brittiläinen goottirock-yhtye. Yhtye perustettiin elokuussa 1991, ja se nimettiin 1980-luvun goottirock-yhtyeen The March Violetsin kappaleen mukaan. Yhtye äänitti ensimmäisen demonsa samana vuonna.
Vuonna 1992 Children on Stun pääsi yhteiselle kiertueelle Rosetta Stonen kanssa, mikä suurensi merkittävästi uuden bändin fanikantaa.
Yhtye lopetti toimintansa vuonna 1998. Vuonna 2009 yhtyeen entiset jäsenet Simon Manning ja Pete Finnemore perustivat uuden goottirock-projektin nimeltä Grooving in Green herättäen eloon Children on Stunille ominaisen tyylin.


title: Kioto (romaani)

text: Kioto (jap. "Koto") on Yasunari Kawabatan vuonna 1962 ilmestynyt romaani. Teos ilmestyi suomeksi vuonna 1968 Eeva-Liisa Mannerin suomentamana Tammen Keltaisessa kirjastossa. Suomennoksen pohjana on ollut saksankielinen laitos. Saksantaja Walter Donat teki käännöksensä yhteistyössä Kawai Yuzurun kanssa.


title: Kioto (romaani)

text: Romaanin päähenkilö on nuori kiotolainen nainen Chieko. Hän kasvaa kangaskauppias Saton talossa mutta tietää olevansa löytölapsi.


title: APT (albumi)

text: APT on chileläisen laulajan Nicolen viides studioalbumi, joka julkaistiin 16. heinäkuuta 2006.


title: APT (albumi)

text: Kaikki kappaleet kirjoittaneet Nicole ja Jimmy Frazier, ellei toisin mainittu.


title: Thaimaan parlamenttivaalit 2011

text: Thaimaan parlamenttivaalit 2011 oli Thaimaassa 3. heinäkuuta 2011 järjestetyt ennenaikaiset parlamenttivaalit. Vaaleilla valittiin Thaimaan parlamentin edustajainhuoneen 500 edustajaa, joista 375 valittiin vaalipiireittäin ja 125 puolueiden asettamilta vaalilistoilta.


title: Thaimaan parlamenttivaalit 2011

text: Thaimaa ajautui ennenaikaisiin vaaleihin vuoden 2010 mielenosoitusten takia. Pääehdokkaina olivat istuva pääministeri Abhisit Vejjajiva (Demokraattinen puolue) ja Pheu Thai -oppositiopuoluetta johtava Yingluck Shinawatra. Vaalit olivatkin ennen muuta Thaksinin kannattajien ja vastustajien välinen taistelu. Yingluck Shinawatran johtama Pheu Thai -puolue sai vaaleissa murskavoiton. Puolue sai yli puolet parlamentin paikoista, ja vaalivoiton myötä Yingluckista tuli Thaimaan ensimmäinen naispääministeri.


title: Thaimaan parlamenttivaalit 2011

text: Äänioikeutettuja olivat 18 vuotta täyttäneet Thaimaan kansalaiset. Äänioikeutta ei kuitenkaan ollut munkeilla, noviiseilla, papeilla ja vangeilla. Vaalipiirissä sai äänestää vain, jos oli ollut siellä kirjoilla vähintään 90 päivää ennen varsinaista vaalipäivää. Vaaleilla valittiin Thaimaan parlamentin edustajainhuoneen 500 edustajaa, joista 375 valittiin vaalipiireistä ja 125 puolueiden asettamilta valtakunnallisilta vaalilistoilta. Jokaisella äänestäjällä oli siis kaksi ääntä. Lisäksi äänestäjillä oli mahdollisuus äänestää tyhjää.


title: Thaimaan parlamenttivaalit 2011

text: Edustajainhuone voi kookontua vasta, kun vaalilautakunta on vahvistanut 475 edustajaa.


title: Thaimaan parlamenttivaalit 2011

text: Thaimaa ajautui ennenaikaisiin vaaleihin vuoden 2010 mielenosoitusten takia. Pääministeri Abhisit oli jo toukokuussa 2010 ehdottanut, että ennenaikaiset parlamenttivaalit pidettäisiin 14. marraskuuta 2010. Abhisit esitti parlamentin hajottamista kuitenkin vasta 9. toukokuuta 2011 sen jälkeen, kun perustuslakituomioistuin vahvistanut kolmen uuden vaalilain lainmukaisuuden.


title: Thaimaan parlamenttivaalit 2011

text: Vaalien pääehdokkaina olivat istuva pääministeri Abhisit Vejjajiva (Demokraattinen puolue) ja Pheu Thai -oppositiopuoluetta johtava Yingluck Shinawatra, joka on maanpaossa elävän entisen pääministerin Thaksin Shinawatran nuorin sisar. Vaalit olivatkin ennen muuta Thaksinin kannattajien ja vastustajien välinen taistelu.


title: Thaimaan parlamenttivaalit 2011

text: Parlamenttivaalien tulos:


title: Thaimaan parlamenttivaalit 2011

text: Vaalilautakunta julkaisi 13. heinäkuuta 2011 ensimmäiset 358 edustajaa, joiden vaalitulokset se oli vahvistanut. Vaalilautakunnan ensimmäiseltä listalta puuttuivat niin vaalit voittanut Yingluck kuin myös ne hävinnyt Abhisit. Yingluckia syytettiin siitä, että vaalikampanjaan olisi osallistunut henkilöitä, joilta poliittinen toiminta oli tuomioistuimen päätöksellä kielletty. Abhisitia puolestaan syytettiin markkinatapahtuman järjestämisestä ennakkoäänestyspäivänä, vain kolmen pääpuolueen vaalikampanjan televisiolähetysten sallimisesta sekä Royal Plazan laittomasta käytöstä vaalikampanjassa. Vaalilautakunta vapautti heidät epäilyistä 19. heinäkuuta ja vahvisti samalla 10 muun edustajan vaalituloksen.


title: Thaimaan parlamenttivaalit 2011

text: 27. heinäkuuta 2011 vaalilautakunta vahvisti 94 edustajan vaalituloksen. Tällöin vahvistettuja ääniä oli kaikkiaan 496. Perustulain mukaan parlamentti voi kokoontua vasta kun 475 paikkaa on vahvistettu ja parlamentin on kokoonnuttava 30 päivän kuluttua vaalipäivästä. Avoimiksi jäi vielä neljä paikkaa, joista yksi vaatii äänien uudelleenlaskennan ja kaksi uusia vaaleja kahdessa vaalipiirissä. Vaalilautakunta ei kuitenkaan vahvistanut punapaitojen johtajiin kuuluvan ja vankeustuomiota kärsivän Jatuporn Prompanin vaalitulosta, koska kansanedustajan on oltava äänioikeutettu. Jatuporn oli menettänyt äänioikeutensa, koska hän oli jättänyt äänestämättä vaaleissa. Keskusvaalilautakunta hyväksyi Jatupornin tuloksen 1. elokuuta 2011.


title: Thaimaan parlamenttivaalit 2011

text: Uusi edustajainhuone kokoontui ensimmäisen kerran 1. elokuuta 2011 ja valitsi edustajainhuoneen puhemieheksi Pheu Thai -puolueeseen kuuluvan Somsak Kiatsuranontin. 5. elokuuta 2011 edustajainhuone valitsi uudeksi pääministeriksi Yingluck Shinawatran. Yingluckia kannatti 296 edustajaa, 3 vastusti ja 197 äänesti tyhjää. Thaimaan kuningas Bhumibol Adulyadej nimitti Yingluckin virallisesti Thaimaan 28. pääministeriksi 8. elokuuta 2011.


title: Thaimaan parlamenttivaalit 2011

text: Vaalien pelättiin aiheuttavan uusia mielenosoituksia, mikäli hävinnyt vastapuoli ei hyväksy vaalien tulosta. Mielenosoituksia ei kuitenkaan tapahtunut, sillä demokraatit myönsivät tappionsa ja demokraattien Abhisit erosi vaalitappion takia Demokraattisen puolueen puheenjohtajuudesta. Hänet valittiin silti 96 prosentin kannatuksella uudelleen puolueen puheenjohtaksi 6. elokuuta 2011.


title: Thaimaan parlamenttivaalit 2011

text: Yingluck ja Pheu Thai aloittivat hallitustunnustelut muiden puolueiden kanssa jo vaali-iltana.


title: Thaimaan parlamenttivaalit 2011

text: Politiikan tutkijoiden mukaan Yingluckin suurimmat ongelmat tulevat olemaan maan talous ja Thaksinin armahduskysymys. Demokraatit ja heitä lähellä oleva keltapaitojen PAD-liike vastustavat kuitenkin jyrkästi Thaksinin armahdusta.


title: Lyon-luokka

text: Lyon-luokka oli Ranskan laivaston ensimmäisen maailmansodan alussa suunniteltu taistelulaivaluokka, johon piti kuulua neljä alusta.


title: Lyon-luokka

text: Alusten piti olla suurennettuja Normandie-luokan aluksia, joiden aseistusta olisi lisätty yhdellä neliputkisella 340 millimetrin tykkitornilla. Ranskan amiraliteetti vaati kuitenkin 380 millimetrin pääaseistusta, joka olisi vastannut kilpailevien maiden alusten aseistusta. Uusien tykkitornien valmistus ei kuitenkaan ollut suunnitellulla aikataululla mahdollista. Alusten voimanlähteeksi oli suunniteltu vastaava turbiinimoottori kuin Normandie-luokalla, mutta sen lisäksi taloudellisemmat VTE-moottorit risteilymoottoreiksi.


title: Lyon-luokka

text: Alusten tilaus vahvistettiin osana vuoden 1912 laivastosuunnitelmaa ja M. Doyere aloitti suunnittelun vuonna 1914, mutta sodan puhkeaminen keskeytti työn. Aluksista "Lille" ja "Lyon" tilattiin 1. tammikuuta 1915 La Seynestä FC de la Méditerranéelta ja St. Nazairesta AC de la Loire et Penhoëtilta. Toiset kaksi "Duquesne" ja "Tourville" tilattiin 1. huhtikuuta Arsenal de Brestiltä ja Arsenal de Lorientilta.


title: Ryhmän 11 alkuaine

text: Ryhmän 11 alkuaineella tarkoitetaan alkuainetta, joka kuuluu jaksollisen järjestelmän yhdenteentoista ryhmään. Ryhmän 11 alkuaineita ovat kupari, hopea, kulta ja röntgenium. Kaikki ryhmän 11 jäsenet ovat siirtymämetalleja.


title: Ryhmän 11 alkuaine

text: Kuten kaikilla muillakin ryhmillä, ryhmän 11 alkuaineille on yhteistä samanlainen uloimman elektronikuoren rakenne, minkä takia ryhmän jäsenillä on joitakin samankaltaisia ominaisuuksia.


title: Ryhmän 11 alkuaine

text: Kupari, hopea ja kulta ovat olleet tunnettuja jo esihistoriallisista ajoista. Röntgenium sen sijaan on vasta 1990-luvulla keinotekoisesti valmistettu lyhytikäinen radioaktiivinen alkuaine, joka kuuluu transuraanien ryhmään.


title: Ryhmän 11 alkuaine

text: Koska kuparia, hopeaa ja kultaa on vanhoista ajoista käytetty metallirahoissa ja kaksi viimeksimainittua ovat pitkään olleet rahajärjestelmän perustanakin (kultakanta), sanotaan tämän ryhmän alkuaineita joskus myös "rahametalleiksi".


title: Ryhmän 11 alkuaine

text: Samoin kuin alkalimetalleilla, on myös ryhmän 11 alkuaineilla vain yksi elektroni uloimmalla elektronikuorellaan. Toisin kuin alkalimetalleilla, on niillä kuitenkin myös toiseksi uloimman elektronikuoren kaikki d-orbitaalit täysiä, ja myös niissä olevat elektronit osallistuvat kemiallisiin sidoksiin. Tämä seikka antaakin näille alkuaineille useita alkalimetalleista selvästi poikkeavia ominaisuuksia.


title: Ryhmän 11 alkuaine

text: Ryhmän 11 metalleilla on huomattavasti suurempi ionisoitumisenergia kuin alkalimetalleilla. Päinvastoin kuin alkalimetallit, jotka vapaina alkuaineina esiintyessään ovat erittäin reaktiivisia, ryhmän 11 alkuaineet ovatkin kemiallisesti jokseenkin passiivisia ja korroosionkestäviä metalleja. Kulta ja hopea ovatkin tunnetuimmat jalometallit. Kulta esiintyy luonnossakin enimmäkseen vapaana alkuaineena. Kupari ja hopea sen sijaan esiintyvät tavallisimmin erilaisina yhdisteinä, mutta niitäkin on löydetty luonnosta myös vapaina alkuaineina.


title: Ryhmän 11 alkuaine

text: Ryhmän 11 alkuaineilla on myös huomattavasti pienempi ionin säde kuin alkalimetalleilla. Tämän vuoksi niiden tiheys onkin huomattavasti suurempi.


title: Ryhmän 11 alkuaine

text: Alkalimetallien ioniyhdisteet ovat värittömiä, ryhmän 11 alkuaineiden ioniyhdisteet sen sijaan värillisiä.. Kupari ja kulta ovat vapaina alkuaineinakin esiintyessään värillisiä.


title: Ryhmän 11 alkuaine

text: Ryhmän 11 alkuaineiden yhdisteissä on usein myös kovalenttista luonnetta. Monet niistä ovat niukkaliukoisia, kun taas useimmat alkalimetallien yhdisteet ovat runsasliukoisia.


title: Ryhmän 11 alkuaine

text: Ryhmän 11 alkuaineilla myös toiseksi uloimman kuoren d-elektronit osallistuvat metallisidoksen muodostamiseen. Tämän vuoksi niillä on huomattavasti korkeammat sulamispisteet kuin alkalimetalleilla.


title: Ryhmän 11 alkuaine

text: Kaikki ryhmän 11 alkuaineet ovat erinomaisia sähkönjohteita.


title: Ryhmän 11 alkuaine

text: Yhdisteissään kupari voi esiintyä hapetusluvuilla +I ja +II, hopea hapetusluvulla +I ja kulta hapetusluvuilla +I ja +III. Hapetusluvulla +I kupari esiintyy kuitenkin vain liukenemattomissa kovalenttisissa yhdisteissä.


title: Normandie-luokka

text: Normandie-luokka oli viiden aluksen taistelulaivaluokka, joka tilattiin Ranskan laivastolle ennen ensimmäistä maailmansotaa. Luokan alukset romutettiin Washingtonin laivastosopimuksen vaatimusten mukaisesti ennen valmistumista lukuun ottamatta "Béarnia", joka muutettiin lentotukialukseksi.


title: Normandie-luokka

text: 30. maaliskuuta 1912 annettu laivastolaki mahdollisti alusten suunnittelun aloittamisen ja luokan aluksista neljä tilattiin 1912–1913. Aluksista viides "Béarn" tilattiin 3. joulukuuta 1913, millä pyrittiin varmistamaan neljän aluksen palveluksessa olo kaikissa tilanteissa.


title: Normandie-luokka

text: Luokan merkittävin uudistus oli neliputkisten tykkitornien käyttöönotto. Ratkaisulla mahdollistettiin mahdollisimman voimakas aseistus pienemmällä uppoumalla. Kaksitoista 340 millimetrin tykkiä vastasi tulivoimaltaan erinomaisesti Britannian kuninkaallisen laivaston Iron Duke -luokan aluksia, jotka oli laskettu vesille hieman ennen luokan alusten tilausta. Tulivoima oli kuitenkin heikompi kuin valmisteilla olevien 15 tuuman tykein varustettujen Saksan ja Britannian kuninkaallisen laivaston alusten.


title: Normandie-luokka

text: 300 millimetrin panssarointi oli paksuinta mahdollista ja vastasi hyvin saman sukupolven muiden alusten suojaa. Luokan ensimmäisen aluksen voimanlähteenä piti olla höyryturbiinit nopeaa ajoa varten ja kolmivaihehöyrykoneet risteilykoneiksi, mikä mahdollisti paremman polttoainetalouden hitaammin ajettaessa. "Béarniin" asennettiin kuitenkin ainoastaan turbiinimoottorit, vaikka ne lentotukialukseksi muutettaessa korvattiinkin vastaavalla ratkaisulla kuin muissakin luokan aluksissa. Suunniteltu maksiminopeus oli 21,5 solmua, mikä oli vastaava kuin edeltäneillä luokilla.


title: Normandie-luokka

text: Ensimmäisen maailmansodan puhjetessa luokan alusten työt keskeytettiin, jotta säästettäisiin maan resurssit sodankäyntiin. Luokan aluksista neljä ensimmäistä saatettiin kuitenkin vesillelaskukuntoon, jotta telakoiden resurssit saataisiin vapaaksi muihin tarkoituksiin. Osa aluksiin varatuista höyrykattiloista asennettiin valmistuviin torpedoveneisiin ja osa tykeistä siirrettiin maavoimien linnakkeisiin ja korvaamaan Provence-luokan kuluneita tykkejä.


title: Normandie-luokka

text: Sodan päätyttyä alusten valmistusta ei jatkettu, koska niiden katsottiin sotakokemusten perusteella olevan osittain vanhentuneita. Alusten nopeutta piti kasvattaa, tulenjohtoa, suojaa ja tulivoimaa parantaa. Muutostyöt olisivat olleet kalliita. Saksan avomerilaivaston upottauduttua ja Italian luovuttua Caracciolo-luokan taistelulaivojen valmistuksesta Ranskan oli helppo hyväksyä Washingtonin laivastosopimuksen rajoitukset ja luopua alusluokan valmistuksesta. "Béarn" kuitenkin päätettiin säästää ja muuttaa lentotukialukseksi.


title: Jong

text: Jong voi viitata:


title: Ingelius

text: Ingelius on muun muassa seuraavien henkilöiden sukunimi:


title: Rinne

text: Rinne voi tarkoittaa seuraavia:


title: Kämp Collection Hotels

text: Kämp Collection Hotels on suomalainen hotellikonserni, johon kuuluu useita hotelleja ja ravintoloita Helsingissä sekä Kämp Spa. Kämp Collection Hotelsissa työskentelee yli 600 henkilöä, ja sen vuosittainen liikevaihto on 76 miljoonaa euroa (2017). Konsernin tunnetuin hotelli on vuonna 1887 perustettu Hotel Kämp sekä vuonna 2018 avattu Hotel St. George. Lisäksi Kämp Collection Hotelsiin kuuluvat luksus- ja design-hotelli Klaus K, lifestyle-hotelliketju GLO Hotels, Hotel Haven, Hotel Fabian sekä Lilla Roberts.


title: Kämp Collection Hotels

text: Kämp Collection Hotelsin omistavat CapManin hallinnoimat rahastot, Berling Capital Oy, Rake Oy ja Kämp Collection Hotelsin toimiva johto.


title: Kämp Collection Hotels

text: Kämp Collection Hotels sai vuonna 2011 vuoden parhaan pohjoismaisen matkailuyrittäjän tunnustuksen. Se sai parhaat arvosanat liikematkustajille suunnatussa puolueettomassa kyselyssä koskien hintaa, palvelua ja saatavuutta.


title: Richelieu-luokka

text: Richelieu-luokka oli Ranskan laivaston 1930-luvun lopulla valmistettu nopeiden taistelulaivojen luokka, johon piti kuulua neljä alusta. Aluksista kuitenkin ainoastaan kaksi valmistui. Luokan alukset olivat Ranskan laivaston viimeiset valmistuneet taistelulaivat.


title: Richelieu-luokka

text: Alukset olivat suurennettuja Dunkerque-luokan aluksia, joiden pääaseiksi asennettiin uudet 380 millimetrin tykit.


title: Lyhny

text: Lyhny (abhaasiksi ja ) on kylä Abhasian Gudautan piirissä. Se sijaitsee Mustanmeren rannikkovyöhykkeellä viisi kilometriä Gudautasta koilliseen. Lyhny on Abhasian suurin kylä, jossa on noin 15 000 asukasta.


title: Lyhny

text: Kylä on Bzybin Abhasiaksi kutsutun alueen historiallinen keskus. Keskiajalla se oli Abhasian pääkaupunki ja myöhemmin Tšatšban ruhtinassuvun asuinpaikka. Kylän keskellä sijaitsee abhaasien kansankokousten näyttämönä toiminut Lyhnaštan kenttä, jossa nykyään järjestetään vuosittainen sadonkorjuujuhla.


title: Lyhny

text: Lyhnyn nähtävyyksiä ovat keskiaikaisen Tšatšban ruhtinaiden palatsin rauniot sekä 900–1000-luvulla rakennettu Jumalansynnyttäjän kuolonuneen nukkumisen kirkko, jonka seiniä koristavat 1300-luvun freskot. Kylän laidalla on 500–600-luvulta peräisin olevan kirkon rauniot. Lyhnaštan kentän eteläpuolella sijaitsee Georgiaa vastaan vuosina 1992–1993 käydyn sodan muistomerkki. Pohjoisosassa toimii teen viljelyyn ja jalostukseen erikoistunut maatalousyritys.


title: Optinen suodatin

text: Optinen suodatin on valoa ja infrapunasäteilyä valikoidusti läpäisevä tai heijastava esine. Fotonin heijastuksen tai läpäisyn todennäköisyyden perusteena voi olla aallonpituus ja polarisaatio tai optinen suodatin on voitu yrittää tehdä siten että se läpäisee kaikkea valoa suunnilleen saman osuuden.


title: Optinen suodatin

text: Atomiviivasuodin on optisista suodattimista kaikkein valikoivin.


title: Optinen suodatin

text: Jotkut prismatyypit heijastavat yhdenlaista valoa ja läpäisevät toisenlaista. Jos tarpeeksi monta sellaista eri aallonpituuksille tarkoitettua yhdistetään samaan laitteeseen saadaan valovoimainen värikamera, multispektrikamera tai hyperspektraalikamera. Tosin, mitä pienempiin osiin valo jaetaan tällä tavalla, sitä hankalampi, painavampi ja kalliimpi kamera.


title: Optinen suodatin

text: Esimerkkejä optisista suodattimista: